pythainlp/thai-wiki-dataset-v4 huggingface dataset:
แผ่นดินไหวในมณฑลยูนนาน พ.ศ. 2554

แผ่นดินไหวในมณฑลยูนนาน พ.ศ. 2554 เป็นแผ่นดินไหวขนาด 5.4 แมกนิจูดซึ่งเกิดขึ้นเมื่อเวลา 12.58 น. ตามเวลามาตรฐานจีน ของวันที่ 10 มีนาคม พ.ศ. 2554 โดยมีศูนย์กลางแผ่นดินไหวอยู่ในหยิงเจียง มณฑลยูนนาน สาธารณรัฐประชาชนจีน ใกล้กับพรมแดนพม่า มีผู้เสียชีวิตอย่างน้อย 25 คน และอีก 250 คนได้รับบาดเจ็บ โดยมีจำนวนนี้มีอาการสาหัสจำนวน 134 คน สำนักข่าวซินหัวของจีนรายงานว่ามีอาฟเตอร์ช็อกเกิดขึ้นถึงเจ็ดครั้ง โดยมีความรุนแรงสูงสุด 4.7 แมกนิจูดหลังจากแผ่นดินไหวครั้งแรก ซึ่งทำให้ประชาชนกว่า 127,000 คนถูกอพยพไปยังศูนย์อพยพใกล้เคียง ก่อนหน้าแผ่นดินไหวครั้งดังกล่าวนับสองเดือน ได้มีการสั่นสะเทือนเล็กน้อยมากกว่า 1,000 ครั้ง
ความเสียหาย.
ศูนย์กลางแผ่นดินไหวอยู่ห่างจากใจกลางอำเภอไปสองกิโลเมตร ซึ่งมีประชากรอาศัยอยู่มากกว่า 270,000 คน และเป็นที่อยู่อาศัยของชนกลุ่มน้อยในจีนหลายชาติพันธุ์ สำนักข่าวของทางการได้รายงานว่ามีบ้านเรือนและอพาร์ตเมนต์อย่างน้อย 1,200 หลังถูกทำลายและอีกราว 17,500 หลังได้รับความเสียหายอย่างหนัก พื้นที่โดยรอบยังได้รับผลกระทบจากการที่กระแสไฟฟ้าถูกตัดขาดซึ่งเกิดจากแผ่นดินไหวหลักและแผ่นดินไหวตามหลายครั้ง จนถึงปัจจุบันยังไม่ทราบความเสียหายในพม่า ถึงแม้ว่าระบบโทรคมนาคมจะกลับมาใช้ได้อีกครั้งหลังจากแผ่นดินไหว
การปลูกถ่ายตับ

การปลูกถ่ายตับ  คือการเปลี่ยนตับที่เป็นโรคด้วยตับที่ปกติ ส่วนใหญ่เป็นการปลูกถ่ายโดยผ่าตัดเอาตับเดิมออกและใส่ตับใหม่ลงแทนที่ในตำแหน่งเดิม ปัจจุบันการปลูกถ่ายตับเป็นวิธีรักษาโรคตับระยะสุดท้ายและตับวายเฉียบพลันที่ได้รับการยอมรับเป็นอย่างดี และยังเป็นการรักษาที่มีค่าใช้จ่ายมากที่สุดชนิดหนึ่งในการแพทย์แผนปัจจุบันอีกด้วย การผ่าตัดเพื่อปลูกถ่ายตับนั้นใช้ทรัพยากรมากและใช้เวลาตั้งแต่ 4-18 ชั่วโมง ขึ้นกับผลการรักษา โดยจำเป็นต้องมีการตัดหลอดเลือด เชื่อมต่อหลอดเลือด เชื่อมเนื้อเยื่อของตับและช่องท้องเป็นจำนวนมาก และจำเป็นต้องมีการคัดเลือกผู้ที่จะรับการปลูกถ่ายเพื่อเปรียบเทียบความเข้ากันได้ของเนื้อเยื่อเป็นอย่างดี
ท่าอากาศยานนานาชาติฟู้บ่าย

ท่าอากาศยานนานาชาติฟู้บ่าย  (IATA: HUI, ICAO: VVPB) ตั้งอยู่ทางใต้ของเมืองเว้ เมืองหลวงเก่าของประเทศเวียดนาม
สายการบินและจุดหมายปลายทาง.
สายการบินระหว่างประเทศ.
"ไม่มีสายการบินใดให้บริการ"
อาหรับสปริง

อาหรับสปริง  เป็นคลื่นปฏิวัติการเดินขบวน การประท้วงและสงครามซึ่งเกิดขึ้นในโลกอาหรับตั้งแต่วันที่ 18 ธันวาคม 2553
ตราบจนปัจจุบัน ผู้ปกครองถูกโค่นจากอำนาจในตูนิเซีย อียิปต์ ลิเบีย และเยเมน การก่อการกำเริบพลเมืองอุบัติขึ้นในบาห์เรน และซีเรีย การประท้วงใหญ่เกิดขึ้นในอัลจีเรีย อิรัก จอร์แดน คูเวต โมร็อกโก และซูดาน และการประท้วงเล็กเกิดในเลบานอน มอริเตเนีย โอมาน ซาอุดิอาระเบีย จิบูตี และเวสเทิร์นสะฮารา
การประท้วงมีเทคนิคการดื้อแพ่งร่วมกันในการรณรงค์ต่อเนื่องซึ่งเกี่ยวข้องกับการนัดหยุดงาน การเดินขบวน การเดินแถว และการชุมนุม เช่นเดียวกับการใช้สื่อสังคมในการจัดระเบียบ สื่อสารและสร้างความตระหนักเมื่อเผชิญกับความพยายามของรัฐในการปราบปรามและตรวจพิจารณาอินเทอร์เน็ต
การเดินขบวนอาหรับสปริงหลายประเทศเผชิญกับการตอบสนองรุนแรงจากทางการ เช่นเดียวกับทหารอาสาสมัครนิยมรัฐบาลและการเดินขบวนโต้ตอบ การโจมตีเหล่านี้ได้รับการสนองจากผู้ประท้วงด้วยความรุนแรงในบางกรณี
MENA

คำว่า MENA ย่อมาจาก "ตะวันออกกลางและแอฟริกาเหนือ" เป็นอักษรย่อซึ่งมักถูกใช้ในการงานเชิงวิชาการและธุรกิจ คำดังกล่าวครอบคลุมอาณาบริเวณกว้างขวาง นับตั้งแต่โมร็อกโกไปจนถึงอิหร่าน รวมไปถึงประเทศตะวันออกกลางและมาเกร็บส่วนใหญ่ คำดังกล่าวเกือบจะมีความหมายเหมือนกันกับคำว่า "มหาตะวันออกกลาง" (แต่บางครั้งคำดังกล่าวถูกใช้โดยรวมปากีสถาน อัฟกานิสถาน หรือทั้งสองประเทศเข้าไปด้วย)
ประชากรของภูมิภาค MENA หากในความหมายที่กินอาณาบริเวณน้อยที่สุด จะมีประมาณ 381 ล้านคน ราว 6% ของประชากรโลกทั้งหมด และในความหมายที่กินอาณาบริเวณมากที่สุด ประชากรจะอยู่ที่ราว 531 ล้านคน
รายชื่อประเทศ.
MENA ไม่มีการจำกัดความที่เป็นมาตรฐาน บางองค์การมีการจำกัดความภูมิภาคดังกล่าวโดยประกอบขึ้นจากดินแดนที่แตกต่างกัน รายชื่อประเทศด้านล่างนี้เป็นประเทศที่มักถูกรวมเข้าในภูมิภาคดังกล่าว ซึ่งประกอบด้วย
แต่ในบางครั้งยังอาจรวมไปถึงประเทศและดินแดนตามรายชื่อด้านล่างนี้ในความหมายอย่างกว้าง
เศรษฐกิจ.
ภูมิภาค MENA มีปริมาณปิโตรเลียมและก๊าซธรรมชาติสำรองอยู่มาก ทำให้เป็นแหล่งเสถียรภาพทางเศรษฐกิจที่สำคัญของโลก ตามข้อมูลของวารสารน้ำมันและก๊าซ (1 มกราคม พ.ศ. 2552) ภูมิภาค MENA มีปริมาณน้ำมันสำรองของโลกอยู่กว่า 60% (810,980 ล้านบาร์เรล) และมีปริมาณก๊าซธรรมชาติสำรองอยู่กว่า 45% (2,868,866 ล้านลูกบาศก์ฟุต)
จนถึง พ.ศ. 2554 ประเทศ OPEC 8 จาก 12 ประเทศอยู่ในภูมิภาค MENA
สถาบันการเรียนรู้เพื่อปวงชน

สถาบันการเรียนรู้เพื่อปวงชน หรือ มหาวิทยาลัยชีวิต  เป็นสถาบันอุดมศึกษาเอกชนในประเทศไทย มีสำนักงานสถาบันตั้งอยู่ที่ 13/2 หมู่ 1 ตำบลบางคนที อำเภอบางคนที จังหวัดสมุทรสงคราม ได้รับอนุญาตจากกระทรวงศึกษาธิการเมื่อวันที่ 31 สิงหาคม พ.ศ. 2553 เปิดสอนในระดับปริญญาตรี และระดับปริญญาโท ปัจจุบันสถาบันได้เปิดศูนย์การเรียนรู้เพื่อปวงชนในทุกภาคกว่า 30 จังหวัด
ประวัติ.
สถาบันการเรียนรู้เพื่อปวงชน เริ่มต้นดำเนินการจากการที่มูลนิธิสถาบันส่งเสริมวิสาหกิจชุมชน ได้พัฒนาหลักสูตรสหวิทยาการเพื่อการพัฒนาท้องถิ่น ภายใต้ชื่อ "โครงการมหาวิทยาลัยชีวิต" และจัดการเรียนการสอนร่วมกับมหาวิทยาลัยรามคำแหง และมหาวิทยาลัยราชภัฏหลายแห่ง จนกระทั่งได้จัดตั้งสถาบันอุดมศึกษาเปิดดำเนินการเอง ในปี พ.ศ. 2553
สถาบันการเรียนรู้เพื่อปวงชน ได้จัดให้มีการประสาทปริญญาบัตรให้แก่ผู้สำเร็จการศึกษา โดยมีศาสตราจารย์ เกษม วัฒนชัย องคมนตรี เป็นประธาน
สัญลักษณ์ของสถาบัน.
ตราสัญลักษณ์.
ตราสัญลักษณ์ประจำสถาบันฯ คือ รูปคนหันหน้าเข้าหากัน หมายถึง ความสมานฉันท์ ความเป็นชุมชน ประชาสังคม ความร่วมมือ ตั้งแต่ระดับครอบครัวถึงระดับชาติ เพื่อให้เกิดชุมชนและสังคมเรียนรู้ และ รูปวงกลมรอบคน หมายถึง ความเป็นหนึ่ง เอกภาพ การบูรณาการวิชาความรู้
ต้นไม้ประจำสถาบัน.
กล้วยเทพนม หมายถึง เอกภาพ ความอ่อนน้อมถ่อมตน ความเรียบง่าย และคุณประโยชน์สูงยิ่ง เนื่องจากกล้วยเป็นพืชที่มีความสัมพันธ์กับวิถีชีวิตของมนุษย์เป็นอย่างมาก
สีประจำสถาบัน.
สีประจำสถาบันฯ คือ สีเขียวอมฟ้า แสดงถึงการผสมผสานกลมกลืนระหว่างสีเขียว สื่อถึงชีวิต และสีฟ้า สื่อถึง จักรวาล
สถานที่จัดการเรียนการสอน.
สถาบันการเรียนรู้เพื่อปวงชน เปิดทำการเรียนการสอน โดยเปิดเป็นศูนย์การเรียนรู้เพื่อปวงชน (ศรป.) 
ศูนย์เรียนรู้ของชุมชนเครือข่ายมหาวิทยาลัยชีวิต / ศูนย์เรียนรู้ประกอบการชุมชน (ศรช.) ในจังหวัดต่างๆ ได้แก่
<templatestyles src="Col-begin/styles.css"/>
สาขาวิชา.
สถาบันการเรียนรู้เพื่อปวงชน เปิดทำการสอนในระดับปริญญาตรี และระดับปริญญาโท คือ
ลัทธิทรูแมน

ลัทธิทรูแมน  เป็นนโยบายซึ่งเสนอโดยประธานาธิบดีสหรัฐอเมริกา แฮร์รี เอส. ทรูแมน เมื่อวันที่ 12 มีนาคม ค.ศ. 1947 โดยกล่าวว่า สหรัฐจะสนับสนุนกรีซและตุรกี โดยให้ความช่วยเหลือทางเศรษฐกิจและการทหาร เพื่อป้องกันมิให้ประเทศทั้งสองตกอยู่ภายใต้อิทธิพลของโซเวียต
ทรูแมนกล่าวว่าทฤษฎีดังกล่าวจะเป็น "นโยบายของสหรัฐอเมริกาเพื่อสนับสนุนอิสรชนผู้ซึ่งกำลังต่อต้านความพยายามปราบปรามโดยชนกลุ่มน้อยติดอาวุธหรือโดยแรงกดดันจากภายนอก" ทรูแมนให้เหตุผลว่า เนื่องจาก "ระบอบเผด็จการเบ็ดเสร็จ" เหล่านี้บีบบังคับ "อิสรชน" พวกเขาจึงเป็นสัญลักษณ์ของภัยคุกคามต่อสันติภาพสากลและความมั่นคงของสหรัฐอเมริกา ทรูแมนออกแถลงการณ์ดังกล่าวท่ามกลางวิกฤตการณ์สงครามกลางเมืองกรีซ (1946-1949) เขาโต้แย้งว่าหากกรีซและตุรกีไม่ได้รับความช่วยเหลือที่ต้องการโดยด่วนแล้ว ทั้งสองประเทศอาจตกอยู่ภายใต้ระบอบคอมมิวนิสต์อย่างแก้คืนไม่ได้และจะสร้างผลกระทบร้ายแรงตลอดภูมิภาค
แต่เดิม สหราชอาณาจักรเคยให้การสนับสนุนกรีซมาก่อน แต่ตอนนี้อังกฤษกลับตกอยู่ในสถานะแทบล้มละลายและถูกบังคับให้ลดการให้ความช่วยเหลือลงอย่างมาก ในเดือนกุมภาพันธ์ ค.ศ. 1947 สหราชอาณาจักรร้องขออย่างเป็นทางการต่อสหรัฐอเมริกาเพื่อแทนที่ตนในบทบาทการสนับสนุนรัฐบาลกรีซ
นโยบายดังกล่าวได้รับการสนับสนุนจากพรรครีพับลิกันซึ่งมีเสียงข้างมากในรัฐสภาสหรัฐอเมริกา และส่งเงินจำนวน 400 ล้านดอลล่าร์สหรัฐไปยังภูมิภาคดังกล่าว แต่มิได้ส่งกำลังทหารใด ๆ ไป ผลกระทบจากนโยบายดังกล่าวทำให้ภัยคุกคามคอมมิวนิสต์หมดลงไป และใน ค.ศ. 1952 ทั้งสองประเทศเข้าร่วมกับนาโต พันธมิตรทางการทหารซึ่งรับประกันการคุ้มครองทั้งสองประเทศ
ลัทธิดังกล่าวต่อมาแพร่หลายอย่างไม่เป็นทางการจนกลายมาเป็นรากฐานของนโยบายสหรัฐอเมริกาในสงครามเย็น ตลอดทวีปยุโรปและทั่วโลก โดยเปลี่ยนแปลงนโยบายต่างประเทศที่มีต่อสหภาพโซเวียตจากยุคแห่งการผ่อนคลายความตึงเครียด ไปเป็นนโยบายการจำกัดการขยายตัวของโซเวียต นักประวัติศาสตร์มักถือว่าการประกาศลัทธิทรูแมนเป็นจุดเริ่มต้นของสงครามเย็น
ภูวรินทร์ คีแนน

ภูวรินทร์ คีแนน (เกิด 27 ตุลาคม พ.ศ. 2531) ชื่อเล่น ซี เป็นนักร้องชาวไทย มีเชื้อสายไอริช-อินโดนีเซีย เป็นที่รู้จักในฐานะ "สาวหล่อ" และเป็นเจ้าของผลงานเพลง "ง่าย ๆ แต่เหงา" สังกัดอาร์เอส มิวสิค
ประวัติ.
ภูวรินทร์เป็นชาวไอริช - อินโดนีเซียครึ่งหนึ่ง เป็นลูกสาวคนสุดท้องของพ่อชาวไอริชกับแม่ชาวอินโดนีเซียชื่อ ซรี่ หรือ ศรี คีแนน มารดาทำร้านเบเกอรีและกาแฟในจังหวัดภูเก็ต เขามีพี่สาวสองคน ชื่อ ลิซ่า และแคทรีน
ภูวรินทร์ศึกษาจาก คณะมนุษยศาสตร์ เอกการสื่อสารมวลชน มหาวิทยาลัยรามคำแหง
ประสบอุบัติเหตุ.
วันที่ 28 พฤษภาคม พ.ศ. 2555 ได้มีการรายงานข่าวถึงอุบัติเหตุหลังจากที่ซีได้ข้ามถนน และถูกรถกระบะชน ซีก็ได้รับการเข้ารักษาตัวที่ห้องไอซียู ภายหลังได้พ้นภาวะขีดอันตรายแล้ว และจะรับการพักรักษาตัวเพื่อดูอาการอีกประมาณ 2 วัน ซึ่งวันที่ซีได้รับอุบัติเหตุนี้เป็นวันที่ซีจะเดินทางไปร่วมงานวันเกิดย้อนหลังของ พิชญ์นาฏ สาขากร ซึ่งเป็นเพื่อนนักแสดงหญิง โดยพิชญ์นาฏทราบข่าวว่าซีจะมาร่วมวันเกิดตน และได้รับอุบัติเหตุ เธอจึงรีบเดินทางเข้าเยี่ยมอาการ นอกจากนี้ มีเพื่อนในวงการบันเทิงทยอยเข้าเยี่ยมเช่นกัน และออกจากโรงพยาบาลพักรักษาตัวที่นั่น 17 วัน
หลังจากเหตุการณ์ดังกล่าว ซีจึงได้เปลี่ยนชื่อจริงจาก "มัฑณาวี" ไปเป็น "ภูวรินทร์" แปลว่า "ผู้เป็นใหญ่ในแผ่นดิน" โดยให้เหตุผลว่าชื่อเดิมนั้นประสบอุบัติเหตุบ่อย
ฟาบีโอ กาเปลโล

ฟาบีโอ กาเปลโล  เกิดเมื่อวันที่ 18 มิถุนายน ค.ศ. 1946 เป็นอดีตนักฟุตบอลชาวอิตาลี เป็นอดีตผู้จัดการทีมทีมชาติอังกฤษ 
กาเปลโล มีชื่อเสียงจากการนำทีมเป็นผู้ชนะในลีกประเทศ ในทุกสโมสรที่เขาเป็นผู้จัดการทีม ใน 5 ฤดูกาลแรกในฐานะผู้จัดการทีม เขานำเอซี มิลาน ชนะในเซเรียอา ทีมที่เขานำทีมชนะในฐานะนักฟุตบอล ในยูฟ่าแชมเปียนส์ลีกฤดูกาล 1993–94 เขายังเป็นผู้จัดการรีล มาดริด 1 ปี ซึ่งทำให้ทีมชนะการแข่งขันในลาลิกา และในปี 2001 เขานำโรมา ชนะการแข่งขันครั้งแรกในรอบ 18 ปี และยังนำยูเวนตุสชนะการแข่งขัน 2 ครั้ง และในปี 2006 เขากลับมายังรีล มาดริด ซึ่งก็ทำให้ทีมชนะเลิศในลาลิกา โดยรวมแล้ว กาเปลโลนำทีมชนะการแข่งขันใหญ่ 7 ครั้ง ใน 16 ฤดูกาลที่เป็นผู้จัดการทีม
กาเปลโล ได้รับการแต่งตั้งให้เป็นผู้จัดการทีมชาติอังกฤษตั้งแต่กลางปี 2008 แต่มาถึงต้นปี 2012 ก็ได้ลาออก เนื่องจากมีความไม่พอที่ทางสมาคมฟุตบอลอังกฤษ (FA) ได้มีมติปลด จอห์น เทอร์รี่ กองหลังและกัปตันทีมเชลซีออกจากตำแหน่งกัปตันทีมชาติ เนื่องจากไปแสดงการเหยียดสีผิว แอนทอน เฟอร์ดินานด์ กองหลังของทีมควีนปาร์ก เรนเจอร์ส ซึ่งก็ได้ไม่ทราบว่าเทอร์รี่ได้กระทำจริงหรือไม่
จอห์น โอเช

จอห์น แฟรนซิส โอเช (/əʊˈʃeɪ/) หรือ ชาน โอ เช  เกิดเมื่อวันที่ 30 เมษายน ค.ศ. 1981 เป็นนักฟุตบอลชาวไอริช ปัจจุบันเลิกเล่นฟุตบอลอาชีพแล้ว เคยเล่นให้กับสโมสรฟุตบอลแมนเชสเตอร์ยูไนเต็ด โดยสโมสรสุดท้ายคือ เรดิง นอกจากนี้โอเชยังเล่นให้กับทีมชาติสาธารณรัฐไอร์แลนด์อีกด้วย
เขาเกิดที่วอเตอร์ฟอร์ด จากนั้นย้ายมาอยู่ที่เมืองแมนเชสเตอร์ เมื่อเขาอายุ 17 ปี เขาถือเป็นนักฟุตบอลผู้เล่นได้หลายตำแหน่งมากที่สุดในพรีเมียร์ลีก เขาเล่นในหลายตำแหน่งใหักับแมนเชสเตอร์ยูไนเต็ด แม้กระทั่งเป็นผู้รักษาประตูฉุกเฉินในระยะสั้น ๆ ในนัดแข่งกับสโมสรฟุตบอลทอตนัมฮอตสเปอร์
หรรษา จึงวิวัฒนวงศ์

หรรษา จึงวิวัฒนวงศ์ (เกิด 19 ธันวาคม พ.ศ. 2532) ชื่อเล่น นิวเคลียร์ เป็นนักร้องและนักแสดงชาวไทย อดีตนักร้องวง G-TWENTY (จี-ทเวนตี้) ภายใต้สังกัดโมโนมิวสิก
ชีวิตส่วนตัว.
หรรษาเป็นน้องสาวของ อุ้ม ลักขณา วัธนวงส์ศิริ และมีน้องชายอีกคนชื่อ ณัฐวัตร จึงวิวัฒนวงศ์ ชื่อเล่น จูเนียร์ ปัจจุบันหรรษาเป็นนักแสดงอิสระ สำเร็จการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) ๒ ระดับอุดมศึกษาจาก คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ และระดับประกาศนียบัตร หลักสูตรผู้บริหารระดับสูง หรือ The ConneXt มหาวิทยาลัยหอการค้าไทย
เมื่อปี พ.ศ. 2553 เธอเริ่มคบหาดูใจกับ วิเชียร กุศลมโนมัย หรือ ดีเจเพชรจ้า เป็นระยะเวลายาวนาน 11 ปี หรรษาและวิเชียรสมรสกัน โดยงานหมั้นจัดขึ้นเมื่อวันที่ 19 มกราคม พ.ศ. 2560 พิธีหมั้นตามประเพณีจีน โดยมีครอบครัว และเพื่อนสนิท มาร่วมเป็นสักขีพยานความรักในครั้งนี้ และงานฉลองมงคลสมรสวันที่ 28 มกราคม พ.ศ. 2560 จัดที่โรงแรมแชงกรีล่า หลังจากสมรสจึงเปลี่ยนไปใช้นามสกุล กุศลมโนมัย และใช้ชื่อในวงการว่า หรรษา กุศลมโนมัย ทั้งคู่มีบุตรชายด้วยกัน 1 คน ชื่อ ไทก้า มหาสมุทร กุศลมโนมัย เกิดวันศุกร์ ที่ 26 ตุลาคม พ.ศ. 2561 เวลา 16:31 น. ด้วยวิธีการผ่าคลอด ปัจจุบัน ได้เลิกรากับสามีของเธอแล้ว
แคทลียา อินทะชัย

แคทลียา อินทะชัย หรือแคท อดีตนักร้องวงจี-ทเวนตี้และนักแสดงชาวไทย
ประวัติ.
ชีวิตส่วนตัว.
แคทลียา อินทะชัย หรือแคท เกิดเมื่อวันที่ 27 กรกฎาคม พ.ศ. 2531 ราศีกรกฎ สถานที่เกิดจังหวัดเชียงใหม่ประเทศไทย จบการศึกษาจากคณะมนุษยศาสตร์ สาขาวิชาการท่องเที่ยวและการโรงแรม มหาวิทยาลัยเชียงใหม่
ก้าวแรกสู่วงการบันเทิง.
แคทลียา อินทะชัย หรือแคทจี-ทเวนตี้ (G-TWENTY) เข้าวงการบันเทิงจากประกวดเวที Gossip Contest ในปี 2548 ซึ่งได้รับรางวัลรองอันดับ 2 จากนั้นได้รับบท "สอง" จากภาพยนตร์เรื่อง เดอะ กิ๊ก(พ.ศ. 2549), เดอะกิ๊ก 2(พ.ศ. 2550) และบท "จอย" จากภาพยนตร์เรื่อง The Mansion ห้องสะกดวิญญาณ(พ.ศ. 2549), เพื่อนกันเฉพาะวันพระ(พ.ศ. 2551) ของบริษัท โมโนเอ็นเตอร์เทนเมนท์จำกัด
จี-ทเวนตี้.
จนทำให้ทางโมโนมิวสิก ค่ายเพลงในเครือบริษัท โมโนเอ็นเตอร์เทนเมนท์ จำกัด ชักชวนให้เป็นหนึ่งใน 5 สาวของวงกรุ๊ป ซึ่งประกอบด้วย (มิลค์กี้)ธญา ศุภกิจจารัก, (ม๊อก)ณัฐนันท์ จันทรเวช, (นิวเคลียร์)หรรษา จึงวิวัฒนวงศ์, (ทิชา)พชรวรรณ วาดรักชิต ในนามของ จี-ทเวนตี้ (G-TWENTY) ซึ่งปล่อยซิงเกิลแรกในชื่อ Don't Worry (พ.ศ. 2552) ซึงถ่ายทำกันขึ้นที่ประเทศเกาหลี ซึงทำให้ จี-ทเวนตี้ ซิงเกิลตามมาในรูปแบบภาษาไทยและภาษาเกาหลี ได้แก่ คนละมุมโลก(พ.ศ. 2553), Bye Bye Boy Feat. Ko Heejong (พ.ศ. 2553) และซิงเกิลพิเศษกับทางโมโนมิวสิก ในชื่อว่า เพิ่งรู้ว่า รักรักรัก(พ.ศ. 2553) และยังมีผลงานด้านถ่ายแบบคู่กับหนุ่มลูกครึ่งไทย-เวลส์อย่างมิก้า ชูนวลศรี ซึ่งเป็นนักฟุตบอลทีมชาติไทย[รวมถึงผลงานกับนิตยสาร candy, Bangkok Post Student Weekly, Mix Magazine เป็นต้น
แคทลียาและวงจี-ทเวนตี้ มีผลงานด้านพิธีกรตามมาทางช่อง ซ่าส์เน็ตเวิร์ค (ZAA Network Channel) รายการ มันส์สด และสตาร์บราซ่า และเป็นแอมบาสเตอร์วิสข่าวทางช่อง 5 จนมีซิงเกิล Magic hour(พ.ศ. 2554), เรื่องเข้าใจผิด(พ.ศ. 2555)
เส้นทางนางฟ้า.
ปัจจุบันแคทลียา ได้ออกจากการเป็นสมาชิกวงเกิร์ลกรุ๊ปจี-ทเวนตี้ หลังจากเกิดการเปลี่ยนแปลงภายในวง เจ้าตัวก็ได้วางมือจากไมค์และผันตัวเองมาเป็นนางฟ้าบนเครื่องบินอย่างเต็มตัวกับการเป็นพนักงานต้อนรับบนเครื่องบิน (Air Hostess) ของสายการบินบางกอกแอร์เวย์ (Bangkok Airways)
อิวานูมะ

อิวานูมะ (; โรมาจิ: "Iwanuma-shi") เป็นนครในจังหวัดมิยางิ บนเกาะฮนชู ในประเทศญี่ปุ่น ตั้งอยู่ติดกับชายฝั่งมหาสมุทรแปซิฟิก มีขนาดพื้นที่ทั้งสิ้น 60.45 ตารางกิโลเมตร ในปี 2022 มีจำนวนประชากรประมาณ 43,972 คน
อิชิโนมากิ

อิชิโนมากิ (; โรมาจิ: "Ishinomaki-shi") เป็นนครในจังหวัดมิยางิ บนเกาะฮนชู ในประเทศญี่ปุ่น ตั้งอยู่ติดกับชายฝั่งมหาสมุทรแปซิฟิก มีขนาดพื้นที่ทั้งสิ้น 555.35 ตารางกิโลเมตร ในปี 2022 มีจำนวนประชากรประมาณ 137,633 คน 
อิชิโนะมะกิได้รับความเสียหายจากเหตุการแผ่นดินไหวและคลื่นสึนามิในโทโฮกุ เมื่อวันที่ 11 มีนาคม 2011
รายชื่อเพย์-เพอร์-วิวของทีเอ็นเอ

รายชื่อรายการเพย์-เพอร์-วิวของทีเอ็นเอง (อังกฤษ: List of TNA pay-per-view events) หรือเป็นที่รู้จักในชื่อ ศึกใหญ่ เป็นรายชื่อรายการเพย์-เพอร์-วิวที่จัดโดยทีเอ็นเอ (TNA) ในแต่ละเดือนทีเอ็นเอจะจัดรายการดังกล่าว 1 ต่อเดือน โดยแต่ละครั้งจะมีระยะเวลา 3 ชั่วโมงและมีการแข่งขันมวยปล้ำประมาณ 7 - 8 คู่ 
ประวัติ.
ลำดับเวลารายการที่ยังคงฉายอยู่.
รายชื่อดังกล่าวเป็นรายการเพย์-เพอร์-วิวที่ยังคงฉายอยู่ในปัจจุบัน กำหนดโดยทีเอ็นเอ
ณิรัฐกานต์ ศรีลาภ

ณิรัฐกานต์ ศรีลาภ (เกิด 30 พฤศจิกายน พ.ศ. 2519) เป็นอดีตสมาชิกสภาผู้แทนราษฎรจังหวัดยโสธร สังกัดพรรคประชาธิปัตย์ ซึ่งเป็นหนึ่งในห้า ส.ส.ประชาธิปัตย์ในเขตภาคตะวันออกเฉียงเหนือ ในการเลือกตั้ง พ.ศ. 2550
ประวัติ.
ณิรัฐกานต์ เกิดเมื่อวันที่ 30 พฤศจิกายน พ.ศ. 2519 เป็นบุตรสาวของนายรัชชัย ศรีลาภ อดีตสมาชิกสภาผู้แทนราษฎรจังหวัดยโสธร พรรคประชาธิปัตย์ กับนางทองใบ ศรีลาภ 
สำเร็จการศึกษาระดับปริญญาตรี สาขาการจัดการ จากมหาวิทยาลัยเกริก
การทำงานการเมือง.
ณิรัฐกานต์ เริ่มทำงานการเมืองโดยการเป็นสมาชิกสภาองค์การบริหารส่วนจังหวัดยโสธร ต่อมาในการเลือกตั้ง พ.ศ. 2550 จึงได้เข้าสู่งานการเมืองระดับชาติ ได้รับการเลือกตั้งเป็นสมาชิกสภาผู้แทนราษฎร จังหวัดยโสธร เขตเลือกตั้งที่ 1 ในนามพรรคประชาธิปัตย์ ซึ่งเป็นหนึ่งในห้า สส.ของพรรประชาธิปัตย์ที่ชนะการเลือกตั้งในเขตภาคตะวันออกเฉียงเหนือ (อภิวัฒน์ เงินหมื่น, วุฒิพงษ์ นามบุตร, ศุภชัย ศรีหล้า อิสสระ สมชัย และณิรัฐกานต์)
ปี พ.ศ. 2554 เธอลงสมัครรับเลือกตั้งในนามพรรคประชาธิปัตย์ แต่ไม่ได้รับเลือก หลังจากนั้นเธอปรากฏตัวในการร่วมกิจกรรมพรรครวมพลัง แต่ก็ไม่ได้ลงสมัครรับเลือกตั้งในการเลือกตั้ง พ.ศ. 2562 และ พ.ศ. 2566
เธอเป็นนักการเมืองที่มีความใกล้ชิดกับวิฑูรย์ นามบุตร แกนนำพรรคประชาธิปัตย์
สมาชิกสภาผู้แทนราษฎร.
ณิรัฐกานต์ ศรีลาภ ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
จอช แมธิวส์

โจชัว ลอมเบร์เกอร์ (Joshua Lomberger) หรือ จอช แมธิวส์ (Josh Mathews) เกิด 25 พฤศจิกายน ค.ศ. 1980 ผู้บรรยาย, ผู้สัมภาษณ์ และนักมวยปล้ำอาชีพชาวอเมริกัน เป็นโฆษกของWWEและลาออกในปี 2014 ก่อนจะย้ายมาทำงานกับGFW
พงศ์เวช เวชชาชีวะ

พงศ์เวช เวชชาชีวะ (เกิด 12 พฤศจิกายน พ.ศ. 2509) อดีตสมาชิกสภาผู้แทนราษฎรจังหวัดจันทบุรี สังกัดพรรคประชาธิปัตย์ และเป็นลูกพี่ลูกน้องกับอภิสิทธิ์ เวชชาชีวะ อดีตนายกรัฐมนตรี
ประวัติ.
พงศ์เวช เกิดเมื่อวันที่ 12 พฤศจิกายน พ.ศ. 2509 ที่อำเภอนายายอาม จังหวัดจันทบุรี เป็นบุตรนายประภัทรพงศ์ เวชชาชีวะ อดีตรัฐมนตรีช่วยว่าการกระทรวงการคลัง ด้านครอบครัวสมรสกับนางวิสสุตา เวชชาชีวะ
สำเร็จการศึกษาวิทยาศาสตรบัณฑิต สาขาวิชาการเกษตร จากมหาวิทยาลัยราชภัฏรำไพพรรณี และปริญญาโท รัฐประศาสนศาสตรมหาบัณฑิต สาขานโยบายสาธารณะ จากมหาวิทยาลัยบูรพา
การทำงาน.
พงศ์เวช เริ่มทำงานการเมืองโดยการเป็นสมาชิกสภาจังหวัด (สจ.) ตั้งแต่ปี พ.ศ. 2538 ต่อมาในปี พ.ศ. 2544 จึงได้เข้าสู่งานการเมืองระดับชาติ ได้รับเลือกตั้งเป็นสมาชิกสภาผู้แทนราษฎร จังหวัดจันทบุรี ในนามพรรคไทยรักไทย ต่อมาในปี พ.ศ. 2550 จึงย้ายมาสังกัดพรรคประชาธิปัตย์ และได้รับเลือกตั้งอีก 2 สมัย
ต่อมาศาลฎีกาแผนกคดีอาญาของผู้ดำรงตำแหน่งทางการเมือง พิพากษาในคดีแจ้งทรัพย์สินเป็นเท็จให้ลงโทษจำคุก 3 เดือน ปรับ 12,000 บาท โทษจำคุกให้รอลงอาญา 1 ปี และห้ามเขาดำรงตำแหน่งทางการเมืองหรือดำรงตำแหน่งใดในพรรคการเมืองเป็นเวลา 5 ปี นับแต่วันที่ 8 ธันวาคม 2556
โรงไฟฟ้านิวเคลียร์ฟูกูชิมะแห่งที่หนึ่ง

โรงไฟฟ้านิวเคลียร์ฟูกูชิมะแห่งที่หนึ่ง  เป็นโรงไฟฟ้านิวเคลียร์ซึ่งตั้งอยู่ในเมืองโอกูมะ อำเภอฟูตาบะ จังหวัดฟูกูชิมะ ประเทศญี่ปุ่น โดยมีเครื่องปฏิกรณ์สำหรับผลิตไฟฟ้าหกหน่วย รวมกำลัง 4.7 กิกะวัตต์ โรงไฟฟ้าแห่งนี้เป็นหนึ่งใน 15 โรงไฟฟ้านิวเคลียร์ขนาดใหญ่ที่สุดในโลก และเป็นโรงไฟฟ้านิวเคลียร์แห่งแรกซึ่งได้รับการก่อสร้างและบริหารจัดการทั้งหมดโดยบริษัทพลังงานไฟฟ้าโตเกียว (TEPCO) 
เมื่อเดือนมีนาคม พ.ศ. 2554 จากเหตุแผ่นดินไหวและคลื่นสึนามิถล่มเซ็นได รัฐบาลญี่ปุ่นได้ประกาศ "ภาวะฉุกเฉินพลังงานนิวเคลียร์" และอพยพผู้อยู่อาศัยในรัศมี 20 กิโลเมตรออกจากพื้นที่ เจ้าหน้าที่คณะกรรมการความปลอดภัยนิวเคลียร์ของญี่ปุ่นออกมาระบุว่าทางการกังวลว่าอาจมีความเป็นไปได้ที่แท่งเชื้อเพลิงในเครื่องปฏิกรณ์นิวเคลียร์อาจหลอมละลาย
เครื่องปฏิกรณ์.
เครื่องปฏิกรณ์หน่วยที่ 1 2 และ 6 ผลิตโดยเจเนอรัลอิเล็กทริก หน่วยที่ 3 และ 5 ผลิตโดยโตชิบา และหน่วยที่ 4 ผลิตโดยฮิตาชิ เครื่องปฏิกรณ์ทั้งหกหน่วยออกแบบโดย General Electric เครื่องปฏิกรณ์ของ General Electric ออกแบบสถาปัตยกรรมโดย Ebasco และการก่อสร้างทั้งหมดดำเนินการโดย Kajima. ตั้งแต่เดือนกันยายน พ.ศ. 2553 เครื่องปฏิกรณ์หน่วยที่สามได้เปลี่ยนมาใช้เชื้อเพลิง mixed-oxide (MOX) แทนที่ low enriched uranium (LEU) ที่เคยใช้อยู่เดิมในเครื่องปฏิกรณ์ทั้งหมดในโรงไฟฟ้าแห่งนี้ เครื่องปฏิกรณ์หน่วยที่ 1–5 เป็นแบบ Mark I type (light bulb torus) containment structures ส่วนหน่วยที่ 6 เป็นแบบ Mark II type (over/under) containment structure
เครื่องปฏิกรณ์หน่วยที่ 1 เป็นเครื่อง boiling water reactor (BWR-3) ขนาด 460 เมกะวัตต์ สร้างในเดือนกรกฎาคม พ.ศ. 2510 และเริ่มใช้งานผลิตไฟฟ้าเชิงพาณิชย์ในเดือนมีนาคม พ.ศ. 2514 และเดิมมีกำหนดปิดในต้นปี พ.ศ. 2554 ในเดือนกุมภาพันธ์ พ.ศ. 2554 หน่วยงานกำกับดูแลโรงไฟฟ้าของรัฐบาลญี่ปุ่นได้อนุญาตให้ขยายเวลาการใช้งานเครื่องปฏิกรณ์หน่วยนี้ออกไปอีก 10 ปี 
อุบัติเหตุนิวเคลียร์ พ.ศ. 2554.
เมื่อวันที่ 11 มีนาคม พ.ศ. 2554 เกิดแผ่นดินไหวซึ่งวัดความรุนแรงได้ 9.0 แมกนิจูด เมื่อเวลาราว 14.46 น. ตามเวลามาตรฐานญี่ปุ่น นอกชายฝั่งตะวันออกเฉียงเหนือของญี่ปุ่น เครื่องปฏิกรณ์ที่ 4, 5 และ 6 ถูกปิดตัวลงก่อนหน้าที่จะเกิดแผ่นดินไหวเพื่อการบำรุงรักษาตามกำหนด ส่วนเครื่องปฏิกรณ์ที่เหลือถูกปิดลงอัตโนมัติหลังจากเกิดแผ่นดินไหว แต่คลื่นสึนามิที่เกิดขึ้นตามมาได้เข้าท่วมโรงไฟฟ้า ทำให้เครื่องกำเนิดไฟฟ้าฉุกเฉินซึ่งใช้สำหรับทำงานปั๊มทำความเย็นและควบคุมเตาปฏิกรณ์ ความเสียหายจากอุทกภัยและแผ่นดินไหวทำให้ความช่วยเหลือจากที่อื่นไม่สามารถเข้ามาถึงได้ อีกหลายวันต่อมามีหลักฐานว่าแกนปฏิกรณ์บางส่วนหลอมละลายในเครื่องปฏิกรณ์ที่ 1, 2 และ 3 การระเบิดของไฮโดรเจนทำลายวัสดุใช้หุ้มส่วนบนของอาคารซึ่งเป็นที่ตั้งของเครื่องปฏิกรณ์ที่ 1 และ 3 แรงระเบิดได้ทำลายอาคารคลุมเตาปฏิกรณ์ที่ 2 และเกิดเพลิงไหม้อย่างรุนแรงที่เครื่องปฏิกรณ์ที่ 4
เอเอฟซีแชมเปียนส์ลีก 2010

เอเอฟซีแชมเปียนส์ลีก 2010 เป็นการแข่งขันเอเอฟซีแชมเปียนส์ลีกครั้งที่ 29 นัดชิงชนะเลิศจัดขึ้นวันที่ 13 พฤศจิกายน 2010 ณ สนามกีฬาแห่งชาติโตเกียว สโมสรที่ครองตำแหน่งชนะเลิศคือ ซองนัม อิลฮวา นับเป็นการชนะเลิศครั้งที่ 2 ในรายการนี้ และทำให้ได้สิทธิไปแข่งขันในรายการ ฟีฟ่าคลับเวิลด์คัพ 2010
อุตสึโนมิยะ

อุตสึโนมิยะ (; โรมาจิ: "Utsunomiya"; : Utsunomiya-shi) เป็นเมืองหลวงและเมืองที่มีประชากรมากที่สุดของจังหวัดโทจิงิ ประเทศญี่ปุ่น มีขนาดพื้นที่ทั้งสิ้น 416.84 ตารางกิโลเมตร ในปี 2022 มีจำนวนประชากรประมาณ 516,498 คน
อุตสึโนมิยะตั้งอยู่ทางทิศเหนือของกรุงโตเกียวประมาณ 100 กิโลเมตร สามารถเดินทางทางรถยนต์มาทางทางด่วนโทโฮกุ หรือทางรถไฟที่สถานีอุตสึโนมิยะ โดยโทโฮกุชิงกันเซ็ง หรือเดินทางจากท่าอากาศยานนานาชาตินาริตะโดยรถประจำทาง ใช้เวลาประมาณ 3 ชั่วโมง 
นักท่องเที่ยวส่วนมากนิยมเดินทางมาที่อุตสึโนมิยะเพื่อผ่านไปยังเมืองประวัติศาสตร์นิกโก ซึ่งตั้งอยู่ทางทิศตะวันตกเฉียงเหนือ 25 ประมาณกิโลเมตร อาหารที่ขึ้นชื่อของเมืองคือเกี๊ยวซ่า โดยมีร้านจำหน่ายเกี๊ยวซ่ามากกว่าสองร้อยร้านในเมืองอุตสึโนมิยะ
รายชื่อผู้ได้รับรางวัลการพากย์เสียงยอดเยี่ยม รางวัลภาพยนตร์ไทย

รายชื่อผู้ได้รับรางวัลการพากย์เสียงยอดเยี่ยม การประกวดภาพยนตร์ไทย
รางวัลตุ๊กตาทอง.
ไม่มีข้อมูล
รางวัลพระราชทาน พระสุรัสวดี.
รางวัลนี้ริเริ่มกลับมามอบตั้งแต่การประกวดประจำปี 2525 โดยแยกเป็นประเภทนักพากย์ชาย-หญิง
รางวัลนี้ได้ยกเลิกไป ไม่มีการมอบรางวัลนี้ตั้งแต่การประกวดครั้งที่ 23 ประจำปี 2534 เป็นต้นไป 
รางวัลสุพรรณหงส์ทองคำ.
ไม่มีการมอบรางวัลนี้
รางวัลภาพยนตร์แห่งชาติ สุพรรณหงส์.
ไม่มีการมอบรางวัลนี้
กลุ่มอาการของการหลั่งฮอร์โมนต้านการขับปัสสาวะไม่เหมาะสม

กลุ่มอาการของการหลั่งฮอร์โมนต้านการขับปัสสาวะไม่เหมาะสม กลุ่มอาการหลั่งฮอร์โมนต้านการขับปัสสาวะบกพร่อง เป็นภาวะที่มักพบในผู้ป่วยมะเร็งปอดชนิดสมอลล์เซลล์ ปอดบวม เนื้องอกสมอง บาดเจ็บที่ศีรษะ โรคหลอดเลือดสมอง เยื่อหุ้มสมองอักเสบ และสมองอักเสบ เป็นกลุ่มอาการที่มีลักษณะเฉพาะคือมีการหลั่งวาโซเพรสซินออกมาจากต่อมใต้สมองส่วนหลังหรือแหล่งอื่น ๆ มากผิดปกติ ทำให้มีโซเดียมในเลือดต่ำ และอาจมีสารน้ำในร่างกายมากเกินได้
โรงเรียนปลายพระยาวิทยาคม

โรงเรียนปลายพระยาวิทยาคม เป็นสถานศึกษาขนาดกลางตั้งอยู่เลขที่ 4 ถนนอ่าวลึก - พระแสง ตำบลปลายพระยา อำเภอปลายพระยา จังหวัดกระบี่ โดยคนทั่วไปส่วนใหญ่มักเรียกว่า "โรงเรียนมอ หรือ โรงเรียนปลายยา" ก่อตั้งขึ้นเมื่อเดือนมิถุนายน พุทธศักราช 2519 (วันที่ไม่ปรากฏชัด) โดยนายวิสูตร ขนอม ตำแหน่งอาจารย์ 1 โรงเรียนอ่าวลึกประชาสรรค์ มาดำรงตำแหน่งเป็นครูใหญ่อยู่ในขณะนั้น โดยได้รับงบประมาณการก่อสร้างอาคารเรียนแบบถาวร แบบ 216 ก 6 ห้องเรียน 1 หลัง บ้านพักครู 2 หลัง บ้านพักนักการภารโรง 1 หลัง ห้องน้ำนักเรียน 1 หลัง โดยใช้ที่ดินของกระทรวงศึกษาธิการ เนื้อที่ 168 ไร่ ในการก่อสร้างของสมัยนั้น
ประวัติ.
โรงเรียนปลายพระยาวิทยาคม สร้างขึ้นเมื่อปีพุทธศักราช 2519 เนื่องจากก่อนหน้านั้น ได้รับการอนุมัติจากกระทรวงศึกษาธิการ ให้เปิดสอนครั้งแรกในระดับมัธยมศึกษาตอนต้นเป็นครั้งแรกเมื่อปีพุทธศักราช 2519 โดยตอนแรกได้อาศัยอาคารเรียนของโรงเรียนบ้านบางเหียน เป็นสถานที่เรียนชั่วคราว ทำการรับนักเรียนแบบสหศึกษา ในปีการศึกษานั้นรับนักเรียนได้จำนวน 22 คน มีครูประจำการจำนวน 4 คน ต่อมาได้รับงบประมาณการก่อสร้างอาคารเรียนแบบถาวร แบบ 216 ก ห้องเรียน 1 หลัง บ้านพักครู 2 หลัง บ้านพักนักการภารโรง 1 หลัง ห้องน้ำนักเรียน 1 หลัง โดยใช้ที่ดินของกระทรวงศึกษาธิการ เนื้อที่ 168 ไร่ ในการก่อสร้าง และห่างจากที่เรียนชั่วคราวประมาณ 1 กิโลเมตร เมื่อทำการก่อสร้างอาคารเรียน และอาคารประกอบแล้วเสร็จ จึงได้ย้ายไปยังที่เรียนใหม่เมื่อเดือนมิถุนายน พุทธศักราช 2520 โดยในขณะนั้นมีครูประจำการจำนวน 6 คน ในครั้งนั้น
ปัจจุบันเปิดรับนักเรียน ชั้นมัธยมปีที่ 1 - 6 เมื่อมีนักเรียนเพิ่มขึ้นก็สร้างอาคารเรียนขึ้นอีกหลัง โดยใช้ชื่อว่า "อาคาร 20 ปี" (ภายหลังใด้เปลี่ยนชื่อเป็นอาคารปลายพระยารุ่งเรือง) ซึ่งก่อสร้างขึ้นในภายหลัง ในบริเวณใกล้ ๆ กันของ "อาคาร 20 ปี" เป็นสระน้ำขนาดใหญ่ ไว้สำหรับใช้อุปโภคและบริโภค สำหรับครูและบุคลากรภายในโรงเรียน ปัจจุบันโรงเรียนปลายพระยาวิทยาคมเป็นสถานศึกษาระดับมัธยมขนาดกลาง มีนักเรียนกว่า 1,200 คน บุคลากรประมาณ 60 คน ครูต่างประเทศ 2 คน
คติพจน์ประจำโรงเรียน.
"ขนฺติ หิต สุขา วหา" แปลว่า ความอดทนนำมาซึ่งประโยชน์สุข
เพลงมาร์ชประจำโรงเรียน.
เพลงมาร์ชปลายพระยาวิทยาคม 
เหล่านักเรียนปลายพระยาวิทยาคม 
มุ่งองค์สี่ยึดมั่นการศึกษา
การเรียนดี กีฬาเด่น เป็นปรัชญา
ความอดทนนำสุขมาสถาบันเรา
ภูมิทัศน์โดดเด่นเป็นสง่า
ดงดอกส้านตระการตามีป่าเขา
ปลายพระยาแหล่งปลูกปาล์มมานานเนาว์
พัฒนาบ้านเมืองเราให้ก้าวไกล
รักสะอาด มีวินัย ตั้งใจเรียน
มุ่งพากเพียรทำดีมิหวั่นไหว
รู้หน้าที่และสิทธิความเป็นไทย
คุณธรรมน้อมนำใจตลอดมา
สีดำแดง นั่นหรือ คืออำนาจ
เชิดชูชาติ ศาสน์ กษัตรา
งามมารยาทปราชญ์เปรื่องเลื่องลือชา
นามว่า "ปลายพระยาวิทยาคม" ฯ
ทำเนียบผู้บริหาร.
ตั้งแต่ปีพุทธศักราช 2519 ถึงปัจจุบัน โรงเรียนปลายพระยาวิทยาคม มีผู้บริหารทั้งหมด 10 ท่าน
คณะผู้บริหารโรงเรียนปลายพระยาวิทยาคม.
นายธนูศักดิ์ พยัฆเนตร ผู้อำนวยการโรงเรียนปลายพระยาวิทยาคม
นายกมลชัย กลางรัก รองผู้อำนวยการกลุ่มงานบริหารทั่วไป
นางสารพัฒน์ รัตนบุรานินท์ รองผู้อำนวยการกลุ่มงานบริหารวิชาการ
นายศักดิพันธ์ จันทร์เพชร รองผู้อำนวยการกลุ่มงานบริหารบุคลากร
อาคารและสถานที่ภายในโรงเรียน.
โรงเรียนปลายพระยาวิทยาคมประกอบไปด้วยอาคารต่าง ๆ ดังต่อไปนี้
ชีวิตในโรงเรียน.
นักเรียนมีคุณธรรม จริยธรรม มีคุณภาพและศักยภาพในการแข่งขันทั้งทางด้านวิชาการ และการกีฬา รู้จักบริหารทรัพยากรในท้องถิ่น มีความสามารถด้านวิทยาศาสตร์เทคโนโลยี และรักความเป็นไทย
อเกนต์ ออล ออดส์ (2011)

อเกนต์ ออล ออดส์ 2011  เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) จัดเมื่อวันที่ 13 กุมภาพันธ์ ค.ศ. 2010 ที่ TNA Impact! Zone เมือง Orlando, Florida
สำหรับปรเทศไทย ศึกอเกนต์ออลออดส์ 2011 มีออกอากาศทาง ไลฟ์ ทีวี ช่อง สปอร์ต พลัส <br>ในวันอาทิตย์ที่ 13 มีนาคม 2011 เวลา 20.30 - 23.00 น. และ ออกอากาศรีรันในวันและเวลาเดี่ยวกันตลอดเดือนมีนาคม
กินโรย

กินโรย  เป็นเขตเทศบาลทางตะวันออกเฉียงเหนือของมณฑลลิมเบิร์กในประเทศเบลเยียม มีประชากรประมาณ 12,000 คน ประกอบด้วย 5 เขตย่อย ได้แก่ กินโรย, เกสเซอนิค, โมเลินเบร์เซิล, ไคสติงเคิน และโอปโฮเฟิน ซึ่งในวันที่ 18 กันยายน ค.ศ. 1971 ได้เกิดการรวมตัวของ 4 เขตย่อย คือ กินโรย, เกสเซอนิค, โมเลินเบร์เซิล และไคสติงเคิน-โอปโฮเฟิน พร้อมกับเปลี่ยนแปลงฐานะเป็นเทศบาลกินโรย
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
ศรีนิวาสะ รามานุชัน

ศรีนิวาสะ รามานุชัน ไอยังคร  (22 ธันวาคม ค.ศ. 1887 – 26 เมษายน ค.ศ. 1920) สมาชิกราชสมาคมแห่งลอนดอน เป็นคนชาวอินเดีย ซึ่งได้สร้างงานวิเคราะห์ทางคณิตศาสตร์ ทฤษฎีบทต่างๆ ทางทฤษฎีจำนวน อนุกรมอนันต์ และเศษส่วนต่อเนื่อง โดยที่ไม่เคยรับการศึกษาด้านคณิตศาสตร์อย่างเป็นทางการเลย จี. เอช. ฮาร์ดี้ นักคณิตศาสตร์ชาวอังกฤษกล่าวถึงอัจฉริยภาพของรามานุชันว่าเทียบเท่ากับนักคณิตศาสตร์ระดับตำนาน เช่น ออยเลอร์ เกาส์ นิวตัน และอาร์คิมีดีส
ประวัติ.
รามานุชันเกิดที่เมืองอีโรด ทางใต้ของประเทศอินเดีย ได้รู้จักกับคณิตศาสตร์ครั้งแรกเมื่ออายุ 10 ปี จากทักษะโดยธรรมชาติด้านคณิตศาสตร์ รามานุชันจึงได้รับหนังสือตรีโกณมิติของ เอส. แอล. โลนีย์ และเขาศึกษาจนเชี่ยวชาญเมื่ออายุเพียง 12 ปี กระทั่งสามารถค้นพบทฤษฎีบทของตัวเอง ผลจากความสามารถอันโดดเด่นด้านคณิตศาสตร์ทำให้เขาได้รับทุนการศึกษา รามานุชันทำวิจัยเรื่องจำนวนแบร์นูลลีและค่าคงตัวออยเลอร์-แมสเชโรนีด้วยตนเองเมื่ออายุ 17 และได้รับทุนเข้าเรียนต่อที่วิทยาลัยของรัฐในเมืองคัมบาโคนัม แต่ต่อมาเขาสูญเสียทุนนี้ไปเพราะผลการเรียนด้านอื่นนอกเหนือจากคณิตศาสตร์นั้นแย่มาก เขาทำงานวิจัยของตนเองที่วิทยาลัยอื่น พร้อมกับทำงานเป็นเสมียนที่สำนักงานบัญชีแห่งหนึ่งในเมืองมัทราสเพื่อหาเลี้ยงตัว ในปี ค.ศ. 1912–1913 เขาส่งตัวอย่างทฤษฎีบทจำนวนหนึ่งไปให้นักคณิตศาสตร์ที่มหาวิทยาลัยเคมบริดจ์ 3 คน แต่มีเพียงก็อดฟรีย์ ฮาร์ดี้ ที่มองเห็นอัจฉริยภาพในงานของเขา และต่อมาได้เชิญให้รามานุชันไปร่วมงานกับเขาที่เคมบริดจ์ รามานุชันได้เป็นสมาชิกราชสมาคมแห่งลอนดอนและสมาชิกวิทยาลัยทรินิตี้ มหาวิทยาลัยเคมบริดจ์ ต่อมาล้มป่วยและเดินทางกลับไปอินเดีย เขาเสียชีวิตเมื่อปี ค.ศ. 1920 ขณะมีอายุเพียง 32 ปี
ผลงาน.
ตลอดช่วงชีวิตอันแสนสั้น รามานุชันสร้างผลงานของตนเองทั้งสิ้นเกือบ 4,000 รายการ (ส่วนมากเป็นเอกลักษณ์หรือสมการ) บางส่วนในจำนวนนี้ซึ่งเป็นจำนวนน้อยมาก มีบางส่วนที่ผิด และบางส่วนก็มีผู้ค้นพบไปแล้ว แต่งานส่วนใหญ่ได้รับการพิสูจน์ว่าถูกต้อง ผลงานเหล่านั้นเป็นงานที่สร้างขึ้นใหม่ มีความแปลกประหลาดอย่างยิ่ง เช่น จำนวนเฉพาะรามานุชัน และ ฟังก์ชันทีตาของรามานุชัน งานเหล่านี้สร้างแรงบันดาลใจให้เกิดการวิจัยต่อยอดขึ้นไปอีกเป็นจำนวนมหาศาล อย่างไรก็ดี การค้นพบชิ้นสำคัญของเขาบางส่วนก็เข้าสู่คณิตศาสตร์กระแสหลักค่อนข้างช้า เช่นเมื่อไม่นานมานี้ เพิ่งมีการค้นพบว่าสามารถนำสมการของรามานุชันไปประยุกต์ใช้กับ ผลิกศาสตร์ และ ทฤษฎีสตริง ได้ วารสารนานาชาติ ชื่อ "Ramanujan Journal" จัดพิมพ์ขึ้นเพื่อเผยแพร่ผลงานคณิตศาสตร์ทุกแขนงที่ได้รับแรงบันดาลใจจากเขา
วากายามะ (เมือง)

วากายามะ (; โรมาจิ: "Wakayama-shi") เป็นเมืองหลวงของจังหวัดวากายามะ ในภูมิภาคคันไซ ประเทศญี่ปุ่น มีขนาดพื้นที่ทั้งสิ้น 210.25 ตารางกิโลเมตร คิดเป็นร้อยละ 4 ของพื้นที่ทั้งจังหวัด และในปี 2022 มีจำนวนประชากรประมาณ 353,985 คน คิดเป็นร้อยละ 40 ของประชากรทั้งจังหวัด
ศูนย์กลางของเมืองคือปราสาทวากายามะ ซึ่งสร้างอยู่บนเนินเขาโทราฟูซุ ในยุคเอโดะ ซึ่งปกครองโดยไดเมียวตระกูลโทกูงาวะ
ดี. เจ. คารูโซ

แดเนียล จอห์น "ดี. เจ." คารูโซ  เกิดเมื่อวันที่ 17 มกราคม ค.ศ. 1965 เป็นผู้กำกับและโปรดิวเซอร์ ชาวอเมริกัน เขากำกับภาพยนตร์เรื่อง "Disturbia", "Two for the Money", "Taking Lives", "The Salton Sea", และ "Eagle Eye" เขายังกำกับตอนในรายโทรทัศน์อย่างเรื่อง "The Shield", "Over There", "Smallville", และ "Dark Angel" เขากำกับมิวสิกวิดีโอตัวแรกในปี 2007 คือเพลง "Don't Make Me Wait" ของดิสเวิลด์แฟร์ เขายังเป็นเป็นคณะกรรมการรับเชิญในรายการเรียลลิตี้ทางช่องฟอกซ์ ใน "On the Lot" ในวันที่ 28-29 พฤษภาคม และในปี 2009 เขากำกับมิวสิกวิดีโอของ แอร์บอร์นท็อกซิกอีเวนต์, ซัมไทม์อราวด์มิดไนต์
ท่าอากาศยานนานาชาติคุนหมิงอูเจียป้า

ท่าอากาศยานนานาชาติคุนหมิงอูเจียป้า (IATA: KMG, ICAO: ZPPP) เป็นอดีตท่าอากาศหลักที่บริการคุนหมิง เมืองหลักของมณฑลยูนนาน ประเทศจีน โดยอยู่ห่างจากใจกลางเมืองคุนหมิงมาทางทิศตะวันออกเฉียงใต้ประมาณ เดิมสร้างขึ้นใน ค.ศ. 1923 จากนั้นจึงบูรณะหลายครั้งก่อนปิดตัวลงในวันที่ 28 มิถุนายน ค.ศ. 2012 ท่าอากาศยานแห่งนี้เคยเป็นฐานการบินของสายการบินไชนาอีสเทิร์นแอร์ไลน์, คุนหมิงแอร์ไลน์, และลัคกีแอร์ ปัจจุบัน เที่ยวบินทั้งหมดได้ย้ายไปให้บริการที่ท่าอากาศยานนานาชาติคุนหมิงฉางฉุ่ย ส่วนท่าอากาศยานนานาชาติคุนหมิงอูเจียป้าถูกรื้อถอนและปรับปรุงพื้นที่ใหม่ซึ่งสิ้นสุดใน ค.ศ. 2021
ประวัติ.
อูเจียป้าเป็นหนึ่งในท่าอากาศยานที่เก่าแก่ที่สุดในประเทศจีน โดยสามารถสืบต้นตอได้ประมาณ 100 ปี ในตอนแรกเป็นฐานทัพอากาศทหารและสถาบันฝึกอบรมการบินภายใต้การควบคุมของขุนศึกท้องถิ่น พลเอก ถัง จี้เหย่า ใน ค.ศ. 1922 จากนั้นมีการสร้างท่าอากศยานเพิ่มเติม 23 แห่งในมณฑลยูนนานช่วง ค.ศ. 1922–1929
เจน เฟลโลวส์

ซินเธีย เจน สเปนเซอร์ บารอนเนสเฟลโลวส์ (เกิด 11 กุมภาพันธ์ 2500) เป็นลูกสาวคนที่สองของ จอห์น สเปนเซอร์ เอิร์ลสเปนเซอร์ที่ 8 กับ ดิออนูเรเบิล ฟรานเซส ร็อฌ เป็นพี่สาวคนที่สองของไดอานา เจ้าหญิงแห่งเวลส์ และเป็นพระมาตุจฉาของเจ้าชายวิลเลียม เจ้าชายแห่งเวลส์ และเจ้าชายแฮร์รี ดยุกแห่งซัสเซกซ์
ชาลส์ สเปนเซอร์ เอิร์ลสเปนเซอร์ที่ 9

ชาร์ลส์ เอ็ดเวิร์ด มัวริซ สเปนเซอร์, เอิร์ลสเปนเซอร์ที่ 9 (เกิด 20 พฤษภาคม 2507) เป็นขุนนางชาวอังกฤษและน้องชายของไดอานา เจ้าหญิงแห่งเวลส์ผู้ล่วงลับ ไดอานา เจ้าหญิงแห่งเวลส์ เขามีอาชีพเป็นนักเขียน, นักหนังสือพิมพ์ และผู้ประกาศข่าว
รางวัลไนน์เอ็นเตอร์เทน อวอร์ดส์ ครั้งที่ 4

รางวัลไนน์เอ็นเตอร์เทน อวอร์ดส์ ครั้งที่ 4 ประจำปี พ.ศ. 2553 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย จัดขึ้นในวันที่ 17 มีนาคม พ.ศ. 2554 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
รางวัลยอดเยี่ยมแห่งปี.
รายชื่อที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
ปลาอินซีเน็ตยักษ์

ปลาอินซีเน็ตยักษ์ หรือ ปลาอินซีเน็ตลาย (,) เป็นปลาน้ำจืดชนิดหนึ่ง มีชื่อวิทยาศาสตร์ว่า "Prochilodus lineatus" อยู่ในวงศ์ปลาอินซีเน็ต (Prochilodontidae)
มีรูปร่างคล้ายกับปลาในสกุล "Prochilodus" ทั่วไป แต่มีลายขวางเป็นบั้ง ๆ ตลอดทั้งตัว ในปลาที่มีขนาดเล็ก ลำตัวมีเกล็ดขนาดเล็กสีเทาอมเขียว ส่วนท้องมีสีขาว เป็นปลาที่จัดได้ว่ามีขนาดใหญ่ที่สุดในสกุลและวงศ์นี้ โดยโตเต็มที่ยาวได้ถึง 80 เซนติเมตร แต่มีความยาวโดยเฉลี่ยประมาณ 50–60 เซนติเมตร น้ำหนักหนักได้ถึง 6 กิโลกรัม และแสดงลักษณะเด่นชัดของปลาที่โตเต็มวัยเมื่อมีความยาวได้ 30 เซนติเมตร
พบกระจายพันธุ์ในแม่น้ำปารานาในประเทศบราซิล มีพฤติกรรมชอบอาศัยอยู่ในน้ำลึกโดยดูดกินอินทรียวัตถุบริเวณพื้นน้ำเป็นอาหาร อพยพเข้าสู่แหล่งน้ำที่มีอุณหภูมิอบอุ่นเพื่อผสมพันธุ์และวางไข่ในช่วงฤดูใบไม้ผลิ ตัวผู้มีรูปร่างผอมบางกว่าตัวเมีย นับเป็นปลาเศรษฐกิจที่มีความสำคัญมากชนิดหนึ่งในภูมิภาคนี้ เพราะใช้บริโภคเป็นจำนวนมากในปี ๆ หนึ่ง เป็นน้ำหนักหลายพันตัน
นอกจากนี้แล้วยังนิยมตกกันเป็นเกมกีฬา และเลี้ยงกันเป็นปลาสวยงามด้วย ซึ่งนับได้ว่าเป็นปลาที่มีราคาค่อนข้างสูง เนื่องจากหาได้ยาก
รุกเก็ล

รุกเก็ล  เป็นเทศบาล  หนึ่งจาก 11 เทศบาลของประเทศลีชเทินชไตน์ ตั้งอยู่เหนือสุดของประเทศในเขตเลือกตั้งตอนล่าง  และยังอยู่บนจุดต่ำสุดของประเทศที่ประมาณ 430 เมตรจากระดับน้ำทะเล มีประชากร 1,976 คน เมื่อ ค.ศ. 2010 ในขณะที่ประเทศลีชเทินชไตน์ถูกรู้จักในฐานะประเทศที่มีภูเขาอยู่ทุกหนแห่ง แต่เขตรุกเก็ลกลับเป็นเขตที่ตั้งอยู่บนพื้นราบขนาดใหญ่ โดยมีแม่น้ำไรน์ไหลผ่าน นอกจากนี้อาณาเขตของเทศบาลรุกเก็ลยังติดกับประเทศออสเตรียและสวิตเซอร์แลนด์ และยังเป็นเขตที่ชายแดนทั้งสามประเทศมาบรรจบกัน
อิกทิโอซอรัส

อิกทิโอซอรัส (Ichthyo = ปลา, saurus = กิ้งก่า)เป็นสัตว์เลื้อยคลานทะเลในวงศ์อิกทิโอซอร์ ชื่อของมันหมายถึง กิ้งก่าปลาอิกทิโอซอรัส ถูกตั้งชื่อโดย De la Beche และ Conybeare ในปี ค.ศ.1821 มันอยู่ในทะเลร่วมกับสัตว์ทะเลอื่น ๆ เช่น
โรเมลลีโอซอรัส ที่เป็นผู้ล่าในตระกูลไพลโอซอร์ อิกทิโอซอรัสอาศัยอยู่ในยุคจูแรสซิก ที่ทวีปยุโรป เช่นเบลเยียม อังกฤษ สวิตเซอร์แลนด์อิกทิโอซอรัสมีความยาวประมาณ 2 เมตร ล่าปลาและปลาหมึกเป็นอาหารอิกทิโอซอร์ชนิดสุดท้ายอยู่ในยุคครีเทเชียส 
ชื่อ สเต็นนอปทีรีเจียส ที่มีการค้นพบเซลล์สีในตัวของมันทำให้รู้ว่ามันมีสีน้ำตาลแดง
นอกจากนี้ยังมีอิกทิโอซอร์อีกหลายชนิดในยุคจูแรสซิก เช่น เท็มโนดอนโตซอรัสซึ่งมีดวงตาขนาดใหญ่
เช็ลเลินแบร์ค

เช็ลเลินแบร์ค  เป็นเทศบาล  หนึ่งจาก 11 เทศบาลของประเทศลีชเทินชไตน์ ตั้งอยู่ทางตอนเหนือของประเทศ จัดอยู่ในเขตเลือกตั้งตอนล่าง  พื้นที่ส่วนใหญ่เป็นที่ราบและนอกนั้นเป็นเนินเขา มีแม่น้ำไรน์ไหลผ่าน เช็ลเลินแบร์คมีประชากรทั้งสิ้น 1,024 คน เมื่อ ค.ศ. 2010 ในพื้นที่ 3.5 ตารางกิโลเมตร ในอดีตเคยเป็นชุมชนของชาวเคลต์ และได้เป็นส่วนหนึ่งของจังหวัดรีเชียของจักรวรรดิโรมัน ต่อมาถูกซื้อโดยเคาน์แห่งวาดุซในปี ค.ศ. 1437 และกลายเป็นส่วนหนึ่งของจักรวรรดิออสเตรีย นับจากนั้นมาพื้นที่แห่งนี้ถูกซื้อและขายให้กับเคานต์หลายราชวงศ์ สุดท้ายถูกขายให้กับราชวงศ์ลีชเทินชไตน์ โดยโยฮันน์ที่ 1 โยเซฟ เจ้าชายแห่งลีชเทินชไตน์ได้ซื้อมาในปี ค.ศ. 1719 และนำไปรวมกับวาดุซ ตั้งเป็นลีชเทินชไตน์ขึ้นมา
โอเพนออฟฟิศดอตอ็อก/ย้ายตำแหน่งแผ่นงาน

หากเราต้องการย้ายแผ่นงาน เพื่อจัดข้อมูลให้เป็นระเบียบมากขึ้นก็สามารถทำได้ดังนี้
TIP
"ถ้าในขั้นตอนที่ 2 เรากดปุ่ม ค้างไว้ในขณะแดรกเมาส์ตัวชี้ จะเปลี่ยนเป็น (สัญลักษณ์มีเครื่องหมาย +) ซึ่งจะไม่เป็นการสลับตำแหน่งแผ่นงาน แต่เป็นการเพิ่มแผ่นงานใหม่ในตำแหน่งที่เรากำหนด"
โอเพนออฟฟิศดอตอ็อก/แบ่งหน้าจอ เพื่อดูข้อมูลที่มีปริมาณมาก

ถ้าข้อมูลในแผ่นงานมีหลายแถวและหลายคอลัมน์ Calc จะไม่สามารถแสดงข้อมูลบนหน้าจอได้พร้อมกันทั้งหมด ทำให้เมื่อต้องการเปรียบเทียบข้อมูลที่อยู่ห่างกัน เราจะต้องเลื่อนหน้าจอไปมา มีวิธีที่ดีกว่าคือ ให้แบ่งหน้าจอออกเป็นส่วนย่อย ๆ เพื่อแสดงข้อมูลที่อยู่ห่างกัน
เราสามารถเลื่อนสกรอลบาร์ที่อยู่ทางด้านข้าง และอยู่ด้านล่าง เพื่อเลื่อนหาดูข้อมูลในแต่ละส่วนเพื่อเปรียบเทียบได้
NOTE
"การเลือกคำสั่ง Windows>Split (หน้าต่าง>แยก) อีกครั้งจะเป็นการเอาเครื่องหมายถูกออกจากคำสั่งแยก เพื่อยกเลิกการแบ่งหน้าจอ"
ถ้าเราคลิกเมาส์เลือกเซลล์อื่นที่ไม่ใช่ A1 และเลือกคำสั่ง Windows>Split (หน้าต่าง>Split) ลักษณะการแบ่งหน้าจอจะขึ้นกับตำแหน่งของเซลล์นั้นดังนี้คือ
แบ่งตามตำแหน่งที่เซลล์อยู่
แบ่งเป็น 2 ส่วนตามแนวนอน
แบ่งเป็น 2 ส่วนตามแนวตั้ง
NOTE
"เมื่อเราเลื่อนเมาส์ไปอยู่เหนือเส้นแบ่งหน้าจอจะเปลี่ยนเป็นหรือซึ่งเราคลิกเมาส์เลื่อนเส้นแบ่งเพื่อปรับสัดส่วนของหน้าจอย่อยได้"
โอเพนออฟฟิศดอตอ็อก/การตรึงแถวหรือคอลัมน์

ปัญหาหนึ่งที่เราจะพบเมื่อข้อมูลในตารางมีปริมาณมาก คือเมื่อเราเลื่อนจอภาพดูข้อมูลที่อยู่ทางซ้าย หรือล่างลงมา ก็จะไม่เห็นหัวข้อแถวหรือคอลัมน์นั้นว่าข้อมูลที่เราดูคืออะไร และต้องเลื่อนจอภาพสลับไปมา จึงจะเห็นทั้งข้อมูลและหัวข้อแถวหรือคอลัมน์นั้น วิธีแก้ปัญหาคือการสั่งตรึงแถวหรือคอลัมน์ที่เป็นหัวข้อแถวหรือคอลัมน์ เพื่อไม่ให้เลื่อนหายไปจากจอภาพเมื่อเราเลื่อนดูข้อมูลทางซ้ายหรือล่างลงมา
หลังจากที่เราได้สั่งตรึงแถวหรือคอลัมน์ ถ้าเราเลื่อนจอภาพดูข้อมูลส่วนอื่น แถวหรือคอลัมน์ที่เราสั่งตรึงไว้จะไม่เลื่อนตาม ดังตัวอย่างในรูป
เมื่อใดที่เราต้องการยกเลิกการตรึงแถวหรือคอลัมน์ ให้เลือกคำสั่ง Windows> Freeze (หน้าต่าง>ตรึง) อีกครั้ง (จะเป็นการยกเลิกเครื่องหมายถูกเกิดขึ้นบนคำสั่ง Freeze)
TIP
"เมื่อเราต้องการตรึงทั้งแถวและคอลัมน์พร้อมกัน ก็ให้คลิกเมาส์เลือกเซลล์ที่อยู่ข้างใต้แถว และทางขวาของคอลัมน์นั้น ดังตัวอย่างถ้าเราต้องการตรึงแถวที่เป็นหัวข้อในตาราง และคอลัมน์ที่แสดงชื่อสินค้า ให้เราเลือกเซลล์ดังรูป และใช้คำสั่ง Window>Freeze (หน้าต่าง>Freeze)"
โอเพนออฟฟิศดอตอ็อก/ย่อ/ขยายแผ่นงาน

ถ้าในแผ่นงานที่เราเปิดอยู่มีข้อมูลปริมาณมาก เราอาจย่อมุมมองแผ่นงานเพื่อให้แสดงข้อมูลได้มากขึ้นหรือในกรณีที่ข้อมูลที่แสดงบนจอภาพมีขนาดเล็กจนมองไม่สะดวก เราก็อาจสั่งขยายมุมมองแผ่นงาน เพื่อแสดงข้อมูลให้ใหญ่ขึ้นได้
เลือก View>Zoom (มุมมอง>ย่อ/ขยาย) และเลือกหัวข้อ Variable แล้วกำหนดอัตราย่อ/ขยายที่ต้องการจะได้ขนาดมุมมองของแผ่นงานตามที่เรากำหนดไว้ นอกจากนั้นเรายังสามารถใช้คีย์ลัด +เลื่อนวีลเมาส์ เพื่อย่อ/ขยายแผ่นงานได้ด้วย
โอเพนออฟฟิศดอตอ็อก/ดูข้อมูลในแผ่นงานแบบเต็มจอ

อีกวิธีที่เราสามารถแสดงข้อมูลได้มากขึ้นบนจอภาพคือการใช้คำสั่ง View>Full Screen (มุมมอง>เต็มจอ) ซึ่งจะทำให้ Calc ไม่แสดงส่วนประกอบต่างๆ เช่น แถบฟังก์ชั่น แถบวัตถุ และแถบสูตร เพื่อให้ข้อมูลในแผ่นงานมีพื้นที่แสดงข้อมูลมากที่สุด
โอเพนออฟฟิศดอตอ็อก/เปิดดูหลายสมุดงานบนหน้าจอในเวลาเดียวกัน

หน้าต่างที่เราเปิดใน Calc จะแสดงข้อมูลได้ทีละสมุดงานเท่านั้น เพราะฉะนั้นถ้าเราต้องการดูข้อมูลจากหลายสมุดงานในเวลาเดียวกันบนจอภาพ จะต้องเปิดหน้าต่างหลายอันพร้อมกัน
เปิดหลายหน้าต่างพร้อมกัน.
การเปิดหน้าต่างพร้อมกันหลายอันเพื่อแสดงข้อมูลจากสมุดงานต่างๆ ทำให้เราสามารถย้าย หรือคัดลอกข้อมูลระหว่างสมุดงาน หรือนำข้อมูลมาเปรียบเทียบกันได้อย่างง่ายดาย
NOTE
"ถึงแม้เราจะเปิดได้หลายสมุดงานพร้อมกัน แต่ขอแนะนำให้ปิดสมุดงานเมื่อใช้งานเสร็จและเปิดเฉพาะสมุดงานที่จำเป็นเท่านั้น เพราะการเปิดหลายสมุดงานพร้อมกันจะใช้หน่วยความจำของเครื่องคอมพิวเตอร์มากขึ้น ซึ่งอาจทำให้ Calc ทำงานได้ช้าลง ถ้าเครื่องที่เราใช้มีหน่วยความจำไม่มากนัก"
โอเพนออฟฟิศดอตอ็อก/คัดลอก/การย้ายแผ่นงานข้ามสมุดงาน

เมื่อเราต้องการคัดลอก หรือย้ายแผ่นงานทั้งแผ่นที่อยู่ในสมุดงานหนึ่งไปเก็บไว้ในอีกสมุดงานหนึ่ง เพื่อนำข้อมูลไปใช้ในงานอื่นให้ทำตามขั้นตอน ดังนี้
NOTE
"เราจะไม่พบชื่อสมุดงานที่ต้องการในกรอบ To document (ไปยังเอกสาร) ถ้าเราไม่เปิดสมุดงานนั้นไว้บนหน้าจอ"
โอเพนออฟฟิศดอตอ็อก/กำหนดรูปแบบการแสดงข้อมูล

ข้อมูลที่เราป้อนในตารางสามารถแบ่งออกได้เป็น 3 ประเภทหลักๆ ได้แก่ ตัวเลข, วันที่และข้อความ เราสามารถกำหนดรูปแบบการแสดงข้อมูลทั้ง 3 ประเภทนี้ให้เหมาะกับงานของเราได้ เช่น ให้จำนวน 13545.47 แสดงเป็น ฿13,545.47 เพื่อใช้ในงานบัญชีหรือกำหนดให้ข้อความ “สรุปปริมาณสินค้าคงคลัง” มีรูปแบบเป็นตัวหนา และจัดให้อยู่กึ่งกลางหน้ากระดาษ เพื่อใช้เป็นหัวเรื่องรายงานของเรา
โอเพนออฟฟิศดอตอ็อก/กำหนดรูปแบบการแสดงตัวเลข

เราสามารถกำหนดให้การแสดงตัวเลขในตารางมีรูปแบบที่ต้องการได้ เช่น ให้มีเครื่องหมาย Comma  คั่นทุกๆ 3 หลัก หรือให้ลงท้ายด้วยเครื่องหมายเปอร์เซ็นต์ (%)
โอเพนออฟฟิศดอตอ็อก/กำหนดรูปแบบการแสดงตัวเลขอย่างเจาะจง

เราสามารถกำหนดรูปแบบการแสดงตัวเลขได้อีกวิธีหนึ่ง โดยการเลือกเมนู Format>Cells (รูปแบบ>Cells) ก็จะปรากฏหน้าต่าง Cell Attributes (คุณลักษณะเซลล์) จากนั้นเลือกแท็บ Numbers (ตัวเลข) เพื่อเข้าไปกำหนดรูปแบบตัวเลขที่ต้องการอย่างเจาะจงได้ เช่น ให้มีเครื่องหมาย ฿ นำหน้า หรือแสดงตัวเลขที่มีค่าติดลบเป็นสีแดง มีขั้นตอนดังนี้
ในตัวอย่าง เมื่อเราได้กำหนดรูปแบบการแสดงตัวเลขในขั้นตอนที่ 3 เป็นแบบสกุลเงิน (Currency) เราจะต้องกำหนดว่า
• จะใช้จำนวนทศนิยมกี่หลักในช่อง Decimal Places (จำนวนทศนิยม)
• จะแสดงค่าที่เป็นลบอย่างไร # คลิกเมาส์ปุ่ม รูปแบบการแสดงตัวเลขจะเปลี่ยนไปตามที่เรากำหนด
สำหรับรูปแบบการแสดงตัวเลขต่างๆ ที่เราเลือกใช้ได้จากหัวข้อ Category ในแท็บ Number มีความหมาย ดังนี้
โอเพนออฟฟิศดอตอ็อก/กำหนดรูปแบบการแสดงวันที่และเวลา

เราสามารถกำหนดข้อมูลวันที่และเวลาในตารางให้มีรูปแบบที่ต้องการได้ เช่น วันที่ 04/12/09 แสดงเป็น 12 เม.ย. 2009 หรือเวลา 08.00.00 แสดงเป็น 08.00.00 AM/PM
โอเพนออฟฟิศดอตอ็อก/กำหนดข้อมูลให้แสดงเป็นตัวหนา ตัวเอน และขีดเส้นใต้

นอกจากการกำหนดรูปแบบและขนาดของตัวอักษรแล้ว การทำให้ตัวอักษรหรือตัวเลขในตารางเป็น ตัวหนา ตัวเอน ขีดเส้นใต้ หรือมีลักษณะที่ผสมกันไปก็สามารถเติมแต่งแผ่นงานให้ดูน่าสนใจขึ้น
กำหนดรูปแบบการแสดงข้อมูลอีกวิธี
เราใช้คำสั่ง Format>Cells (รูปแบบ> Cells) เลือกคลิกเมาส์แท็บ Fonts (แบบอักษร) แล้วเลือกรูปแบบการแสดงข้อมูลได้
โอเพนออฟฟิศดอตอ็อก/กำหนดรูปแบบการแสดงข้อมูลตามเงื่อนไข

ถ้าเราต้องการให้รูปแบบการแสดงข้อมูลเปลี่ยนตามลักษณะข้อมูลในตาราง เช่น ให้แสดงตัวเลขยอดขายของแต่ละเดือนให้มีลักษณะที่แตกต่างกันไป ถ้ายอดขายต่ำกว่าเป้าหมาย เป็นต้น ซึ่งเราต้องกำหนดเงื่อนไขที่ใช้ด้วยตัวเราเอง
กำหนดเงื่อนไขการแสดงข้อมูล.
ตัวอย่างนี้ จะกำหนดให้ Calc แสดงผลไม้ที่มีราคาน้อยกว่า 500 ดอลลาร์ให้มีลักษณะข้อความเป็นตัวหนาและขีดเส้นใต้ โดยในที่นี้ เรากำหนด Style แบบอักษรชื่อ Result ขึ้นมาก่อน เพื่อเรียกใช้
• Cell Value is (ค่าเซลล์คือ) จัดรูปแบบข้อมูลโดยขึ้นอยู่กับค่าในเซลล์ที่เราเลือก
• Formula is (สูตรคือ) จัดรูปแบบข้อมูลโดยขึ้นกับผลลัพธ์ที่ได้จากสูตรคำนวณที่เรากำหนด
ถ้าเราเลือก Cell Value is (ค่าเซลล์คือ) จะต้องกำหนดตัวดำเนินการที่ใช้ในช่องที่ 2 และค่าที่ใช้เปรียบเทียบในช่องสุดท้าย (ในตัวอย่างเงื่อนไขคือ “ให้พิจารณาเซลล์ข้อมูลที่มีค่าน้อยกว่า 500” โดยเราเลือกว่า Cell Value is (“น้อยกว่า” “500”)
ตัวอย่างเพิ่มเติม
ในขั้นตอนที่ 3 การใช้คำสั่ง Formula is (สูตรคือ) เป็นการกำหนดรูปแบบข้อมูลที่แสดงในเซลล์ที่เราเลือก โดยขึ้นกับผลลัพธ์ที่ได้จากสูตรคำนวณที่เรากำหนด เช่น ต้องการให้ Calc แสดงรูปแบบข้อความของชื่อสินค้าเป็น Result2 ถ้าค่าในคอลัมน์รวมราคามากกว่า 500 และแสดงเป็นข้อความตามปกติ เมื่อค่าในคอลัมน์รวมราคาน้อยกว่าหรือเท่ากับ 500 โดยมีวิธีทำดังนี้
การกำหนดหลายเงื่อนไข.
เราสามารถกำหนดได้ถึง 3 เงื่อนไขในการแสดงข้อมูลในแต่ละเซลล์ ซึ่งเราสามารถเพิ่มเงื่อนไขอีก ให้คลิกเมาส์ให้มีเครื่องหมายถูกในช่อง Condition จากนั้นทำการกำหนดเงื่อนไข และรูปแบบการแสดงข้อมูลที่เราต้องการ
หากต้องการกำหนดเงื่อนไข 3 ให้ทำเหมือนเงื่อนไข 2 ก็จะกำหนดเงื่อนไขได้มากขึ้น
โอเพนออฟฟิศดอตอ็อก/จัดตำแหน่งข้อมูลในแต่ละเซลล์

โดยปกติเมื่อเราป้อนข้อมูลในตาราง ข้อมูลที่เป็นตัวเลขจะถูกจัดชิดขวาเซลล์ และข้อความจะถูกจัดชิดซ้ายเซลล์เสมอ หากเราต้องการเปลี่ยนให้ข้อมูลถูกจัดอยู่กึ่งกลาง ชิดซ้าย หรือชิดขวาในเซลล์ก็สามารถทำได้ดังนี้
โอเพนออฟฟิศดอตอ็อก/วางแนวข้อมูลในเซลล์

นอกจากการแสดงข้อมูลในเซลล์ตามแนวปกติแล้ว เรายังสามารถกำหนดการวางแนวข้อมูลให้ชิดขอบบน หรือขอบล่างของเซลล์ ทั้งยังสามารถกำหนดให้เอียงเป็นมุมตามต้องการได้ด้วย
โอเพนออฟฟิศดอตอ็อก/แสดงข้อมูลให้ครบในเซลล์

ถ้าเราไม่ต้องการปรับเปลี่ยนความกว้างของคอลัมน์ต่างๆในตารางเพราะได้กำหนดอย่างเหมาะสมแล้วแต่พบว่าข้อมูลที่ป้อนยาวจนล้นเกินออกไปนอกเซลล์มี 2 วิธีที่เราสามารถแสดงข้อมูลในเซลล์ให้ครบได้ดังนี้
วิธีที่ 1 ตัดคำข้อมูลในเซลล์และนำมาแสดงหลายบรรทัด
วิธีที่ 2 รวมบางเซลล์ในตารางเข้าด้วยกันให้เป็นเซลล์ใหญ่ที่แสดงข้อมูลได้ครบ
วิธีที่ 1 ตัดคำข้อมูลในเซลล์และนำมาแสดงหลายบรรทัด.
NOTE
"เมื่อเราต้องการยกเลิกการตัดคำในเซลล์ ให้คลิกเมาส์เลือกเซลล์ เลือก Format>Cells (รูปแบบ>Cells) และคลิกยกเลิกเครื่องหมายถูกในช่อง Wrap text automatically (ตัดข้อความอัตโนมัติ)"
วิธีที่ 2 รวมบางเซลล์เข้าด้วยกัน.
เป็นการรวมบางเซลล์ในตารางเข้าด้วยกัน เป็นเซลล์ใหญ่สำหรับแสดงข้อมูล โดยไม่กระทบกับเซลล์อื่นในตาราง
NOTE
"เมื่อเราต้องการยกเลิกการรวมเซลล์ให้คลิกเมาส์เลือกเซลล์ที่ถูกรวม เลือก Format>Merge Cells (รูปแบบ>ผสานเซลล์) อีกครั้ง"
โอเพนออฟฟิศดอตอ็อก/จัดวางข้อมูลให้อยู่กึ่งกลางแถวเพื่อใช้เป็นหัวเรื่อง

เราสามารถจัดข้อมูลให้อยู่กึ่งกลางแถวเพื่อใช้เป็นหัวเรื่องของตารางได้โดยการเลือกคำสั่ง Format>Merge Cells (รูปแบบ>ผสานเซลล์) และทำการจัดเรียงข้อความที่อยู่ในเซลล์ที่รวมกันให้อยู่กึ่งกลางพอดี โดยใช้ปุ่ม
เมื่อเราต้องการแก้ไขข้อมูลที่ได้ทำการรวมเซลล์เข้าด้วยกันแล้ว ให้ดับเบิ้ลคลิกเพื่อแก้ไขข้อมูลได้ตามปกติ
NOTE
"หากเราต้องการยกเลิกการจัดเรียงข้อความให้อยู่กึ่งกลาง ให้คลิกเมาส์เลือกเซลล์ที่ถูกรวม และคลิกเมาส์ปุ่ม อีกครั้งหนึ่ง เซลล์ที่ถูกจัดเรียงข้อความให้อยู่ตรงกลางก็จะถูกยกเลิกไป และถ้าคลิกเมาส์เลือก Format>Merge Cells (รูปแบบ>ผสานเซลล์) อีกครั้ง จะเป็นการยกเลิกเซลล์ที่รวมเอาไว้ออกจากกัน"
โอเพนออฟฟิศดอตอ็อก/การขีดเส้นตาราง

การขีดเส้นตารางจะช่วยให้งานดูมีระเบียบมากขึ้น และสามารถแยกข้อมูลออกเป็นกลุ่มๆ ได้อย่างชัดเจน โดยปกติ Calc จะมีเส้นประขีดระหว่างทุกเซลล์อยู่แล้ว แต่ในกรณีที่เราต้องการให้มีการขีดเส้นที่ชัดเจนก็สามารถทำได้ดังนี้
ถ้าเราต้องการยกเลิกเส้นตารางในงานของเราให้ลบเส้นตารางได้ โดยใช้ขั้นตอนที่ 1 และ 2 แต่ในขั้นตอนที่ 3 คลิก (ไม่มีการขีดเส้นตาราง)
NOTE
"เราสามารถขีดเส้นตารางได้โดยเลือก Format>Cells (รูปแบบ>Cells) จากหน้าต่าง Format Cells ให้เราไปที่แท็บ Border (เส้นขอบ) ซึ่งมีรายละเอียดที่เราสามารถกำหนดได้มากกว่าที่มีในปุ่ม "
โอเพนออฟฟิศดอตอ็อก/การใช้ AutoFormat ตกแต่งตารางโดยอัตโนมัติ

เราจะพบว่ากว่าจะได้ตารางข้อมูลที่มีหน้าตาสวยงาม จะต้องใช้เวลาพอสมควรในการกำหนดรูปแบบการแสดงข้อมูล เลือกรูปแบบตัวอักษรและสีที่ใช้ในส่วนต่างๆ วิธีที่เร็วกว่านี้คือ การใช้ AutoFormat ที่สามารถปรับแต่งหน้าตาของตารางได้โดยอัตโนมัติ
WARNING
"การใช้ AutoFormat กับกลุ่มเซลล์ที่มีการกำหนดรูปแบบไว้ก่อนแล้ว จะทำให้รูปแบบเก่าถูกยกเลิก"
TIP
"ในขั้นตอนที่ 3 เราสามารถเลือกเฉพาะองค์ประกอบในรูปแบบการตกแต่งตารางที่ชอบได้ โดยคลิกเมาส์ปุ่ม และคลิก เลือกให้มีเครื่องหมายถูกหน้าลักษณะรูปแบบที่เราต้องการนำมาใช้ ซึ่งเราสามารถเลือกได้ตั้งแต่รูปแบบตัวอักษร ลวดลาย ไปจนถึงรูปแบบการจัดเรียงข้อมูลในแต่ละเซลล์"
โอเพนออฟฟิศดอตอ็อก/เข้าใจการใช้สูตรคำนวณ

เมื่อเราป้อนสูตรคำนวณในตารางให้ใช้เครื่องหมาย = (เท่ากับ) นำหน้าเสมอ มิฉะนั้น Calc จะคิดว่าสูตรที่ป้อนเข้าไปนั้นเป็นข้อความธรรมดาและจะไม่นำไปคำนวณ เครื่องหมายการคำนวณที่ใช้ในการเขียนสูตรได้แก่เครื่องหมายบวก (+) ลบ (-) คูณ (x) หาร (/) ยกกำลัง (^) และเครื่องหมายเปอร์เซนต์ (%)
เมื่อ Calc นำสูตรที่เราเขียนไปคำนวณ ลำดับการคำนวณจะเกิดขึ้นตามลำดับความสำคัญของเครื่องหมายการคำนวณดังนี้ คือ
ตัวอย่างเช่น สูตร =(2x3)^2/4+7 จะมีขั้นตอนการคำนวณตามลำดับความสำคัญดังนี้คือ
= 6^2/4+7
= 36/4+7
= 9+7
= 16
NOTE
"ถ้าเครื่องหมายที่ใช้ในสูตรคำนวณ มีลำดับความสำคัญเท่ากัน Calc จะคำนวณโดยกระทำจากทางซ้ายไปทางขวาของสูตร"
โอเพนออฟฟิศดอตอ็อก/ป้อนสูตรคำนวณ

ต่อไปให้เรามาลองเขียนสูตรคำนวณเพื่อหาผลรวมดู แต่ก่อนอื่นให้เราป้อนข้อมูลในตารางให้เหมือนดังรูป
ป้อนสูตรคำนวณโดยใช้เมาส์ช่วย.
ในการป้อนสูตรคำนวณหลังจากที่ได้พิมพ์เครื่องหมาย = เราสามารถคลิกเมาส์เลือกเซลล์ที่ต้องการใช้ในสูตรได้โดยไม่ต้องพิมพ์ เช่น ถ้าเราคลิกเมาส์ที่เซลล์ C8 คำว่า C8 จะปรากฏในสูตรโดยที่เราไม่ต้องพิมพ์ C8 เข้าไปโดยตรง
โอเพนออฟฟิศดอตอ็อก/ทำไมต้องใช้สูตร

หากเราพิมพ์จำนวนจริงแทนการใช้ตำแหน่งอ้างอิงของเซลล์แต่ละตัวในตาราง เราจะได้ผลลัพธ์การคำนวณเช่นเดียวกับที่ได้จากวิธีป้อนสูตรที่ได้กล่าวมา เช่น ใช้สูตร =35+18+23+30+60 แทนสูตร =C8+C9+C10+C11+C12 แต่การเขียนสูตรโดยการใช้ตำแหน่งอ้างอิงของเซลล์จะดีกว่าการใช้ข้อมูลที่อยู่ในแต่ละเซลล์โดยตรง เพราะเมื่อค่าที่เป็นตัวตั้งในสูตรเปลี่ยนไป ผลลัพธ์ที่ได้จากการคำนวณจะเปลี่ยนตามโดยอัตโนมัติ
เช่น ถ้าเราใช้สูตร =C8+C9+C10+C11+C12 เมื่อค่าในเซลล์ C8 เปลี่ยนจาก 35 เป็น 30 เราจะได้ผลลัพธ์ที่ถูกต้อง เพราะ Calc จะนำสูตรไปคำนวณใหม่เมื่อค่าในเซลล์ที่สูตรใช้เป็นตัวตั้งเปลี่ยน แต่ถ้าเราใช้สูตร =35+18+23+30+60 ผลลัพธ์ที่ได้จะไม่ใช่ผลรวมของเซลล์ที่ถูกต้องอีกต่อไป เพราะค่าในเซลล์ C8 ไม่ใช่ 35 แล้ว
โอเพนออฟฟิศดอตอ็อก/การแก้ไขสูตรคำนวณ

เราสามารถแก้ไขสูตรคำนวณในเซลล์ได้โดยตรง
เทคนิคการแก้ไขสูตรคำนวณ.
ในการแก้ไขสูตรคำนวณเราสามารถดับเบิลคลิกองค์ประกอบที่ต้องการเปลี่ยน เพื่อแก้ไขเฉพาะค่านั้นในสูตรได้ เช่น ถ้าเราป้อนสูตรคำนวณหาผลรวมจำนวนสินค้าที่ขายในเซลล์ C13 ผิดจาก =C8+C9+C10+C11+C12 เราป้อนเป็น =C8+D9+ C10+C11+C12 แทน มีวิธีที่เราสามารถแก้ไขได้อย่างรวดเร็ว ดังนี้
โอเพนออฟฟิศดอตอ็อก/การย้ายและคัดลอกสูตรคำนวณ

เราสามารถย้ายหรือคัดลอกสูตรที่ป้อนในตารางได้ โดยใช้วิธีเดียวกับการย้ายหรือคัดลอกข้อมูลธรรมดาแต่เพื่อให้ได้ผลลัพธ์ที่ถูกต้องจากการคำนวณ เราต้องทำความเข้าใจ Relative Addressing และ Absolute Addressing ก่อน
การคัดลอกแบบสัมพันธ์กับตำแหน่ง (Relative Addressing).
สำหรับสูตรที่มีเฉพาะตัวเลขเท่านั้น เช่น =12+5*2 การคัดลอกหรือเคลื่อนย้ายสูตรจากเซลล์หนึ่งไปยังอีกเซลล์หนึ่ง จะไม่ทำให้ผลลัพธ์ที่ได้จากการคำนวณเปลี่ยนแปลงไปแต่อย่างใด เพราะไม่ว่าสูตรจะอยู่ที่เซลล์ใด ผลลัพธ์ที่ได้ก็ยังเท่ากับ =12+5*2 = 34 เสมอ แต่สำหรับสูตรที่ใช้ตำแหน่งอ้างอิงของเซลล์ เช่น =A4*A3 เมื่อมีการคัดลอกหรือเคลื่อนย้ายสูตรไปยังเซลล์อื่น ผลลัพธ์ที่ได้จากการคำนวณจะเปลี่ยนไป เพราะ Calc จะเปลี่ยนตำแหน่งอ้างอิงของเซลล์ในสูตรเป็นสัดส่วนตามระยะทางที่เซลล์ถูกย้ายหรือคัดลอก
เช่น ตัวอย่างดังรูป เมื่อสูตร =C5*D5 ในเซลล์ E5 ถูกคัดลอกไปที่ตำแหน่ง E6 สูตรที่แสดงในเซลล์ E6 จะเปลี่ยนเป็น =C6*D6 โดยการเปลี่ยนแปลงนี้จะสัมพันธ์กับระยะทางที่เซลล์ E5 ถูกคัดลอกลงล่าง 1 เซลล์ (จากสูตร =C5*D5 เลยได้ =C6*D6)
ลักษณะการอ้างอิงตำแหน่งของเซลล์ที่ใช้ในสูตรที่เปลี่ยนได้ดังนี้ เรียกว่า Relative Addressing วิธีคัดลอกสูตรแบบนี้เหมาะสำหรับการคำนวณในตารางที่มีรูปแบบที่ซ้ำๆ กันโดยที่เราสามารถป้อนสูตรคำนวณเพียงครั้งเดียวและคัดลอกสูตรนั้นไปใช้กับเซลล์อื่น โดยสูตรจะ เปลี่ยนเซลล์ที่อ้างอิงเพื่อให้ได้ผลลัพธ์ที่ถูกต้องดังตัวอย่างในรูป
การคัดลอกแบบยึดตำแหน่งเดิม (Absolute Addressing).
เมื่อเราต้องการคัดลอกสูตรในตาราง จะพบว่าวิธี Relative Addressing ไม่สามารถใช้ได้ทุกกรณี เพราะเราอาจจะไม่ต้องการให้ตำแหน่งอ้างอิงของเซลล์เปลี่ยนดังตัวอย่างในรูป
เนื่องจากเซลล์ D10 เป็นเซลล์เดียวที่เก็บค่าแลกเปลี่ยนเงินตรา เราจึงไม่สามารถคัดลอกหรือย้ายสูตรที่อ้างอิงเซลล์ D10 ได้เลย เพราะจะทำให้ตำแหน่ง D10 ที่อ้างอิงในสูตรเปลี่ยนเป็นตำแหน่งอื่นและส่งผลให้ผลลัพธ์ที่คำนวณได้ผิดพลาด
เราสามารถใช้การอ้างอิงแบบ Absolute Addressing เพื่อแก้ไขปัญหานี้ โดยใช้เครื่องหมาย $ นำหน้าชื่อแถวหรือชื่อคอลัมน์ที่เราไม่ต้องการให้เปลี่ยน เช่น ถ้าต้องการให้สูตรอ้างอิงเซลล์ D10 แต่ไม่ต้องการให้แถวเปลี่ยนเมื่อสูตรถูกย้ายหรือคัดลอก ให้ใช้เครื่องหมาย $ นำหน้าเบอร์แถวเป็น D$10 และถ้าไม่ต้องการให้คอลัมน์เปลี่ยนให้ใช้ $D10 และในกรณีที่เราไม่ต้องการให้ทั้งแถวและคอลัมน์เปลี่ยน (ดังตัวอย่าง) ให้ใช้ $D$10 เมื่อสูตรคำนวณถูกคัดลอกหรือเคลื่อนย้ายจะได้ผลลัพธ์ที่ถูกต้องดังรูป
TIP
"แทนที่จะต้องพิมพ์เครื่องหมาย $ ให้กดคีย์ ไปเรื่อยๆ เพื่อให้ Calc แสดงเครื่องหมาย $ หน้าชื่อแถบหรือชื่อคอลัมน์ที่เราไม่ต้องการให้เปลี่ยนได้ สำหรับการใช้เครื่องหมาย $ พอสรุปได้จากตัวอย่างต่อไปนี้ "
"E$12 แถวไม่เปลี่ยนเมื่อคัดลอก "
"$E12 คอลัมน์ไม่เปลี่ยนเมื่อคัดลอก "
"$E$12 แถวและคอลัมน์ไม่เปลี่ยนเมื่อคัดลอก"
โอเพนออฟฟิศดอตอ็อก/คัดลอกสูตรอย่างรวดเร็วด้วย AutoFill

ถ้าเซลล์ที่เราต้องการคัดลอกสูตรไปใช้อยู่ติดกัน มีวิธีคัดลอกสูตรที่เร็วกว่าการใช้ Copy และ Paste
NOTE
"วิธีนี้ใช้ได้กับสูตรทั้งแบบที่ใช้การอ้างอิงแบบ Relative และแบบ Absolute Addressing"
โอเพนออฟฟิศดอตอ็อก/การอ้างอิงเซลล์ในสูตรคำนวณโดยใช้ชื่อหัวคอลัมน์

เมื่อต้องการอ้างอิงเซลล์ในสูตรคำนวณที่มีชื่อหัวคอลัมน์ เราอาจใช้ชื่อคอลัมน์นั้นแทนตำแหน่งเซลล์ได้ เช่น ในตัวอย่างเราสามารถพิมพ์ “=จำนวน*ราคา” แทนการใช้สูตร “=D5*E5” ซึ่งวิธีนี้นอกจากจะทำให้การเขียนสูตรสะดวกเพราะเราไม่ต้องจดจำชื่อเซลล์แล้วยังทำให้สูตรดูเข้าใจง่ายด้วย โดยเมื่อเราคัดลอกสูตรที่อ้างอิงชื่อคอลัมน์นี้ Calc จะเปลี่ยนเซลล์ที่อ้างอิงให้โดยอัตโนมัติทำให้ได้ผลลัพธ์ที่ถูกต้องเสมอ